text: 1Yon jou, pandan yo t’ap li nan liv lalwa Moyiz la pou pèp la, yo rive yon kote ki di: Moun Amon yo ak moun Moab yo pa janm gen dwa mete pwent pye yo kote pèp Bondye a sanble. 2Paske moun Amon ak moun Moab yo te refize bay moun pèp Izrayèl yo pen ak dlo lè yo t’ap soti kite peyi Lejip la. Okontrè, yo bay Balaram lajan pou l’ te ka madichonnen yo. Men, Bondye fè tou, li vire madichon an, li fè l’ tounen benediksyon. 3Lè moun pèp Izrayèl yo tande sa yo te li nan liv lalwa a, yo pran tout moun lòt nasyon ki t’ap viv nan mitan yo, yo mete yo deyò. 4Anvan tout bagay sa yo, se Elyachib, yonn nan prèt yo, yo te mete reskonsab chanm depo magazen tanp lan. Li te fanmi prèt Tobija. 5Se konsa li pran yonn nan gwo chanm depo kote yo te konn mete ofrann yo, lansan an, veso ki sèvi nan tanp lan, ofrann ladim sou ble a, sou diven nivo a ak sou lwil, ofrann yo te fè pou moun Levi yo, pou mizisyen yo ak pou gad pòtay yo, ansanm ak pòsyon yo mete apa pou prèt yo, li fè ranje chanm lan pou Tobija. 6Pandan tout bagay sa yo t’ap pase, mwen pa t’ lavil Jerizalèm paske, lè wa Atagzèsès te rive sou tranndezan depi l’ t’ap gouvènen, nou te fè yon vwayaj al bò kote l’. Kèk tan apre sa, li ban m’ otorizasyon ankò, 7epi m’ tounen lavil Jerizalèm. Se lè sa a mwen vin konnen move bagay Elyachib te fè a, lè li te pran yon chanm nan lakou tanp Bondye a pou l’ te bay Tobija rete. 8Mwen te fache anpil poutèt sa. Mwen pran tout mèb ki te lakay Tobija yo, mwen jete yo deyò nan lari. 9Lèfini, mwen bay lòd pou yo fè sèvis pou mete chanm depo yo nan kondisyon pou fè sèvis Bondye, apre sa pou yo mete tout veso ki pou sèvis tanp lan, ansanm ak ofrann yo ak lansan an nan plas yo ankò. 10Mwen vin konnen tou pèp la pa t’ bay sa pou yo te bay pou moun Levi yo, kifè moun Levi yo ak mizisyen yo te leve kite travay yo lavil Jerizalèm, yo tounen nan jaden yo. 11Mwen rale zòrèy chèf yo, mwen mande yo poukisa yo pa okipe tanp la ankò. Mwen voye chache moun Levi yo ak mizisyen yo, m’ fè yo tounen nan tanp lan vin fè travay yo. 12Lè sa a, tout moun pèp Izrayèl yo pote ofrann ladim ble, ladim diven ak ladim lwil vin mete nan depo a. 13Mwen chwazi twa moun: Chelemya, yon prèt, Zadòk, yon direktè lalwa, ak Pedaja, yon moun Levi, mwen mete yo reskonsab chanm depo yo. Mwen chwazi yon lòt moun, Anan, pitit gason Zakou, pitit pitit Matanya, pou ede yo nan travay la. Mwen konnen mesye sa yo te nèg serye. Se yo ki te reskonsab separe pwovizyon yo bay prèt ak moun Levi parèy yo. 14Se poutèt sa, O Bondye mwen, pa bliye m’, tanpri! Pa bliye tout bagay sa yo mwen te fè pou tanp ou a ak pou regleman ou bay yo, paske mwen bay lavi m’ nèt pou sèvi ou! 15Lè sa a tou, mwen wè kèk moun nan peyi Jida a ki t’ap fè ji rezen gwo jou repo a. Gen lòt menm ki t’ap chaje pakèt ble, diven, rezen, fig frans ak anpil lòt chay toujou sou bourik pou yo ale lavil Jerizalèm jou repo a. Mwen avèti yo pou yo pa vann jou sa a. 16Te gen kèk moun lavil Tir ki te rete lavil Jerizalèm pou fè kòmès. Yo te konn pote pwason ak tout lòt kalite machandiz pou yo te vann moun Jida yo jou repo a. 17Mwen rale zòrèy chèf peyi Jida yo, mwen di yo: -Ki kalite bagay lèd n’ap fè la a konsa! Gade jan n’ap derespekte jou repo Bondye a non! 18Se sa menm zansèt nou yo te konn fè, kifè Bondye nou an te pini nou, li te kite tout malè sa yo tonbe sou nou ak sou lavil la. Koulye a n’ap fè Bondye pi fache toujou lè nou pa respekte jou repo li a! 19Se konsa mwen bay lòd pou yo toujou fèmen tout batan pòtay lavil la pou tout jou repo a, depi lavèy lè solèy fin kouche, epi pou yo kite yo fèmen pou jouk nan denmen lè solèy la va kouche ankò. Mwen mete kèk moun pa m’ menm ap veye bò pòtay yo pou ankenn chay pa antre nan lavil la jou repo a. 20Yonn ou de fwa, kèk machann k’ap fè trafik vann tout kalite machandiz te blije pase nwit lavèy jou repo a, deyò lòt bò pòtay lavil Jerizalèm. 21Mwen avèti yo, mwen di yo: -Sa nou bezwen rete pase nwit lan deyò bò miray la fè? Si nou fè sa ankò, m’ap fè mete men sou nou. Depi lè sa a yo pa janm vini jou repo a ankò. 22Mwen bay moun Levi yo lòd pou yo fè sèvis pou mete tèt pa yo nan kondisyon pou fè sèvis Bondye, apre sa pou yo vin veye pòtay yo pou nou te ka fete jou repo a jan Bondye vle l’ la. Poutèt sa tou, o Bondye mwen, pa bliye mwen! Pou jan ou gen bon kè, tanpri, pitye pou mwen! 23Se lè sa a tou, mwen vin wè te gen anpil jwif ki te marye ak fanm ki te moun peyi Asdòd, moun peyi Amon osinon moun peyi Moab. 24Mwatye nan timoun yo te pale lang peyi Asdòd la ase ou ankò yon lòt kalite lang. Yo pa t’ konn pale lang nou an. 25Mwen rale zòrèy mesye yo, mwen mande pou madichon tonbe sou yo. Mwen fè bat anpil ladan yo, mwen fè rache cheve nan tèt yo. Mwen fè yo fè sèman devan Bondye pou yo pa janm pran pitit fi yo pou yo marye yo ak mesye lòt nasyon yo, ni tou pou yo pa janm pran fi nan mitan fi lòt nasyon yo pou madanm pa yo osinon pou madanm pitit gason yo. 26Mwen di yo: -Se peche sa a menm wa Salomon te fè! Atout pa t’ gen tankou l’ nan tout wa lòt nasyon yo, atout Bondye l’ la te renmen l’, atout se Bondye menm ki te mete l’ wa sou tout pèp Izrayèl la, se madanm lòt nasyon yo ki te pran tèt li pou fè l’ fè sa ki mal. 27Koulye a nou ta renmen tout moun vin konnen n’ap fè menm gwo peche sa a, n’ap trayi Bondye nou an, n’ap marye ak medam ki moun lòt nasyon? 28Jojada te pitit Elyachib, granprèt la. Yonn nan pitit gason l’ yo te marye ak pitit fi Sanbalat, nèg lavil Bèt-Owon an. Mwen mete l’ deyò pou m’ pa janm wè l’ devan je m’ ankò. 29O Bondye mwen, pa janm bliye moun sa yo pou jan yo avili travay prèt yo ak kontra ou te siyen ak prèt yo ansanm ak moun Levi yo! 30Mwen te wete tout bagay ki pou moun lòt nasyon yo nan mitan pèp la pou yo te ka nan kondisyon pou sèvi Bondye. Mwen fè regleman pou prèt yo ak moun Levi yo. Konsa, chak moun te gen travay pa yo. 31Mwen bay lè pou yo fè ofrann bwa yo ak ofrann premye grenn ak premye fwi ki mi nan jaden lè rekòt. O Bondye mwen, pa bliye m’ tande! Pa bliye se mwen menm ki fè tou sa!


c: text/html

text:
Wikipedya:Kouman pou nou korije yon paj
Pratikman tout paj Wikipedya ka modifye tousuit, pa nenpòt ki moun. Ou pa bezwen enskri pou sa.
Kounye a n'ap ba ou kèk konsèy sou kòman pou ou korije/modifye yon paj:
Kontni
Etap 1 : Paj koreksyon[edite | modifier le wikitexte]
Chache nan ansiklopedi a jiskaske ou jwenn yon atik ke ou vle korije.
Anwo paj sa s, w'ap jwenn plizyè bouton. Klike sou modifye (edit) framed|left|Bouton 'edit'
Etap 2 : Zòn edisyon[edite | modifier le wikitexte]
Atik la ap louvri apre w' fin peze modifikasyon (Edit). Pawòl yo ap parèt nan zòn edisyon an. Se isit la ke ou ka chanje ekriti yo: korije, efase, mete sou pawòl ki deja ekri yo, pou jiskaske w' kontante. framed|left|Zòn edisyon
Etap 3 : Previzyalizasyon[edite | modifier le wikitexte]
Klike sou Previzyalizasyon (Show Preview) pou wè kijan chanjman ou fè yo parèt. Ou ka fè sa jiskan ou satisfè ak paj ou a. Aprè sa, desann an ba paj la e klike sou bouton Previzyalizasyon (show preview). framed|left|Bouton previzyalizasyon
Kounye a, atik la ap parèt an mod previzyalizasyon e ou ap kapab wè chanjmen ou te fè yo. Atansyon, nan etap sa, atik yo poko anrejistre. framed|left|prévisualisation
Kontinye modifye paj la jiskaske ou kontan avek sa ou fè yo.
Etap 4 : Anrejistreman ak rezime[edite | modifier le wikitexte]
Si rezilta a bon, klike sou Anrejistre (Save page) e ou fini patisipe nan Wikipedia. Sinon, ou ka defèt modifikasyon yo si ou ale sou yon lot paj.
W'ap wè ke atik la gen bagay tankou '', ''', [[, ]]. Pa okipe sa kounye-a e modifye atik la.
Yon bagay vrèmen impotan: si w' vle kreye yon nouvo paragraf, ou dwe peze de fwa sou touch ENTER (konsa ap genyen yon liy blanch).
Lè ou fin modifye paj la, ou mèt ekri poukisa ou te fè modifikasyon yo nan liy rezime (Summary) anba paj la. Finalman, klike sou bouton Anrejistre (Save page), toujou anba paj la.
framed|left|Bouton Anrejistre ak liy Rezime
Felisitasyon! Ou fèk fini premye edisyon ou.
Nòt[edite | modifier le wikitexte]
Ou ka itilize bak sab la pou antrene korije paj Wikipedia.
Yon sit ki gen yon animasyon Flash ki eksplike kijan ou ka modifye yon paj (an anglè)
жoTorжHraHжTaBHrTфпaHжToaHBrTHoTTMBHToддrToзTrжBдoTцrдcoцrcoццзMrkщTaчMMTHчцrBH.

robotstxt: allowed

filter: keep


text: 1Seyè a pale ak Jeremi, li di l’: -Desann ale kay wa peyi Jida a, 2pou ba l’ mesaj sa a: Ou menm wa peyi Jida, ki chita sou fotèy David la, nou menm chèf yo ansanm ak tout pèp k’ap antre soti nan pòtay lavil la, koute sa Seyè a di nou: 3Mwen menm Seyè a, m’ap mande nou pou nou fè sa ki dwat, pou nou rann jistis san patipri. Se pou nou wete moun y’ap peze yo anba men moun k’ap peze yo a. Pa malmennen moun lòt nasyon ki lakay nou yo, timoun ki san papa yo ak vèv yo. Pa pwofite sou yo. Pa touye moun inonsan isit la. 4Si tout bon vre nou fè jan m’ mande nou fè la a, n’a toujou gen yonn nan moun fanmi David yo pou wa. Li menm ansanm ak chèf li yo ak tout pèp la va toujou antre soti nan pòtay palè a sou cha ak sou chwal yo. 5Men, si nou pa koute m’, m’ap fè nou sèman: palè sa a gen pou kraze. Se mwen menm Seyè a ki di sa. 6Men sa Seyè a di sou kay wa peyi Jida a: -Pou mwen, palè a bèl tankou peyi Galarad, tankou tèt mòn peyi Liban yo. Men, mwen p’ap pè fè l’ tounen yon dezè, yon lavil kote moun pa rete. 7M’ap chwazi moun ak rach pou m’ voye detwi nou. Yo pral koupe tout bèl bwa sèd nou yo, y’ap voye yo jete nan dife. 8Apre sa, anpil moun lòt nasyon va pase bò lavil la. Yonn va mande lòt: Poukisa Seyè a fè gwo lavil sa a sa? 9Lèfini y’a reponn: Se paske yo pa t’ kenbe kontra Seyè Bondye yo a te siyen ak yo a. Y’ al adore lòt bondye yo, yo fè sèvis pou yo. 10Nou menm moun Jida, nou pa bezwen kriye pou wa Jozyas ki mouri a. Nou pa bezwen pran lapenn pou li. Kriye pito pou Chaloum, sa yo depòte a. Li menm, li p’ap janm tounen lakay li, li p’ap janm wè peyi kote l’ te fèt la ankò. 11Paske men mesaj Seyè a bay sou Chaloum, pitit Jozyas, ki te vin wa peyi Jida nan plas papa l’: Li pati kite isit la, li p’ap janm tounen. 12Paske kote yo depòte l’ la, se la li pral mouri. Li p’ap janm wè peyi a ankò. 13Madichon pou moun k’ap bati gwo kay avèk lajan lenjistis, k’ap mete chanmòt sou kay yo ak lajan yo fè nan move kondisyon. Y’ap fè jwif parèy yo travay gratis pou yo, yo pa peye yo lajan yo. 14Madichon pou moun k’ap plede di: mwen pral bati yon gwo kay ak chanm byen laj nan chanmòt yo. Yo mete fennèt nan kay yo, yo palisade yo ak bwa sèd, yo pentire yo tou wouj. 15Eske w’ap yon pi bon wa paske ou bati kay ou ak bwa sèd pou li pi bèl pase pa lòt moun? Papa ou te manje, li te bwè tankou tout moun. Men, li te fè sa ki dwat, li pa t’ fè lenjistis. Tout zafè l’ te mache byen. 16Li te defann kòz pòv malere yo. Tout bagay te mache byen pou li. Se sa ki rele konnen Seyè a. 17Men ou menm, yon sèl bagay ou wè, yon sèl bagay ou konnen, se enterè pa ou ase. Se konsa w’ap touye inonsan. W’ap maltrete pèp la, w’ap maspinen l’. Se Seyè a menm ki di sa. 18Se konsa, men mesaj Seyè ki gen tout pouvwa a bay sou Jojakim, pitit Jozyas, wa peyi Jida a: -Lè l’a mouri, p’ap gen pesonn pou kenbe rèl la ak moun pa l’ yo. P’ap gen pesonn pou kriye pou mèt yo, wa yo. 19Y’ap antere l’ tankou chen. Y’ap trennen kadav li, y’ap voye l’ jete byen lwen lòt bò pòtay lavil Jerizalèm. 20Nou menm moun lavil Jerizalèm, ale nan peyi Liban, rele byen fò! Ale nan peyi Bazan, rele! Rete sou mòn Moab yo, rele! Paske yo kraze tout asosye nou yo. 21Mwen menm, Seyè a, mwen te pale nou lè zafè nou t’ap mache byen. Men, nou te derefize koute m’. Se sa n’ap fè depi tout tan. Nou pa janm vle koute sa m’ap di nou. 22Van pral bwote tout chèf nou yo ale. Y’ap depòte tout moun lòt nasyon ki asosye nou yo. Lè sa a, nou pral bese tèt nou, nou pral wont pou tout mechanste nou te konn fè yo. 23Nou menm ki rete nan gwo kay nou bati ak sèd ki soti peyi Liban, ala plenn nou pral plenn lè malè va tonbe sou nou! Nou pral plenn tankou fanm ki gen tranche. 24Men sa Seyè a voye di Jekonya, pitit Jojakim, wa peyi Jida a: -Mwen fè sèman sou vi mwen, menm si ou te bag letanp ki nan men dwat mwen an, m’ap rache ou nan dwèt mwen. 25M’ap lage ou nan men moun ki soti pou touye ou yo, nan men moun ou pè yo. M’ap lage ou nan men Nèbikadneza, wa Babilòn lan, nan men moun Kalde yo. 26Mwen pral voye ni ou menm, ni manman ou ki fè ou la, nan peyi etranje. Nou pral nan yon peyi kote nou pa t’ fèt. Se la ni ou menm ni li menm pral mouri. 27N’ap anvi tounen vin wè peyi sa a. Men, nou p’ap janm ka tounen. 28Moun yo rele Jekonya a, èske li tounen yon kannari kraze y’ap voye jete, yon kannari pesonn pa bezwen? Poukisa yo depòte ni li ni pitit li yo nan peyi yo pa t’ janm konnen? 29O latè, latè, latè! Koute sa Seyè a di: 30Nonm sa a kondannen pou l’ pèdi tout pitit li yo, pou l’ pa janm wè zafè l’ mache. P’ap janm gen yonn nan pitit li yo ki pou rive chita sou fotèy wa David la, ki pou rive chèf nan peyi Jida a ankò.


text:
Otorite palestinyen yo di ekspè entènasyonal re-antere kadav defen lidè palestinyen Yasser Arafat aprè yo te fin detere l pou yo chache plis prèv sou koz lanmò li.
Otorite yo di ekspè yo te detere kadav la byen bonè madi 27 novanm 2012 la nan yon mozole kote li te antere nan vil Ramallah, nan Si-Jodani.
Yo remèt espesyalis fransè, swiss, ris ak palestinyen echantiyon yo pran sou kadav la pou yo ka al fè analiz sou yo.
Nan komansman ane 2012 la otorite fransè yo te pase lòd pou yon ankèt fèt sou lanmò Mesye Arafat aprè yo te dekouvri polonium, yon sibstans radyo-aktif mòtèl, sou rad defen an ke madanm li te remèt yo.
Polonium se yon sibstans ki dekonpoze rapidman; e kèk ekspè di li yo poko ka di avèk asirans si echantiyon ki rete yo ap sifi pou moun fè bon jan tès sou yo.


text:
Yon pelerinaj Asenisman mennen yon nouvèl dekouvèt nan listwa / Travel brings new discoveries in history
This is one story from a multi-part series on SOIL’s adventures in Africa. English version below
Mwen te vwayaje pandan twa jou tout lannwit poum te rive nan peyi benin dafrik e mwen te pase plizyè peyi tankou panama, kiba, lespay, mawòk, togo jis mwen te rive nan bout tè peyi benin dafrik. Objektif pwensipal vizit sa nan benin dafrik se te pou yon pataj eksperyans nan domenn sanitasyon ekolojik ak yon oganizasyon beninwaz ki rele ADESCA ki chita nan komin kalale nan benen e rive travay ak oganizasyon fanm nan 2 vilaj anndan kalale se : Besasi ak Dounkasa ki se 2 kominote riral. Denpi lè mwen te rive nan ayewopò Mawomèd 5 nan Mawòk mwen te aprann nan bouch yon beninwa ke mwen te rankontre nan menm ayewopò sa ke papa Tousen Louvèti sòti nan benin. Lè mwen te pile bout tè benin pwemye kesyon mwen te poze se te sa : eske papa tousen se yon beninwa tout moun mwen te kesyone yo te reponn wi, nan demen nan maten mwen te ki kotonou ki se kapital politik benen pou mwen te rann mwen nan kalale ki se kote mwen gen kòm denye bout poum rive nan benin dafrik , sou menm wout sa vwèman mwen ta pral dekouvri estati Tousen louvèti nan yon bèl ti plas nan yon vilaj ki rele Dallada kote mwen aprann se menm Dallada sa ki te papa Tousen Louvèti sa vle di se la papa tousen Louvèti te moun. Antanke Ayisyen natif natal ki gen san ansyen zansèt yo kap koule nan venn mwen lèm wè sa mwen santi kòm fè chè de poul, mwen fremipaske selon listwa Tousen Louvèti se te yon pèsonaj enpòtan pou jan li te batay anpil pou te retire premye peyi nèg sa ki se ayiti anba bòt fere blan franse nan lane 1803. Answit mwen te kontinye wout mwen poum te rive nan kalale ki se apepre 150 kilomèt wout anwiwon. Benen preske gen menm reyalite ak ayiti. Tankou moun ki kite milye riral pou al chache pen kotidyen nan vil oubyen moun ki kite Benin pou antre ilegalman nan peyi Nijerya pou chache lavi e lè yo retounen yo pimiyò pase jan yo te ye ava, tankou Ayiti gen moun ki antre ileganman nan repiblik dominken ak tchokekos san papye. Ebyen vwala men yon ti kout detay sou debi vizit mwen nan benen dafrik ginen
Si mwen te rete chita mwen pa tap apran tout leson sa yo, ki donk « chita pa bay »
I traveled for three days and nights to arrive in Benin in Africa. My journey to get here brought me to many countries – Panama, Cuba, Spain, Morocco, Togo – and I feel that I have reached the end of the earth. The main goal of this visit to Benin is to share our knowledge of ecological sanitation with a group called ADESCA that works in the Kalale region of Benin. We will specifically be focusing our outreach efforts on the women from two villages in Kalale: Besasi and Dounkasa.
In the Mohammed V Airport in Casablanca, Morocco I met a man from Benin who told me that Toussaint Louverture’s father was Beninese. When I arrived at the end of my journey, in Benin, the first question I asked the Beninese was: “Is it true that Toussaint’s father was from Benin?” And everyone I questioned replied, “Yes”.
Yesterday morning when I reached the capital city, Cotonou, I was told that along our route to reach Kalale we would discover a statue of Toussaint Louverture in a beautiful little plaza in a village known as Dallada. This where I learned that this is the same Dallada where the father of Toussaint was born. As a Haitian native, with ancient blood flowing in my veins, I felt myself getting goose bumps (chè de poul). I am free because Toussaint Louverture battled to remove the first black republic from under the boot of the French in the year 1803.
After our visit to Allada, I continued on to Kalale which was about 150 kilometers further on. Benin has almost the same reality as Haiti. Just as in Haiti, people left the rural areas to search for their daily bread in the villages or they left Benin illegally to go to Nigeria in search of another life. This reminds me of Haiti where there are so many people who left illegally to the Dominican Republic to experience the hard life of a person without papers.
Well, that’s my short story on my arrival to Benin.
If I stayed sitting in Haiti, I would not have learned this lesson. Chita pa bay. Staying seated doesn’t yield anything.
1 Comment
-
Bobo, kenbe la zanmi pa m. Mwen kontan we ou nan Benin, peyi zansèt nou. Mwen renmen sa anpil


text: 1Lènmi moun Jida yo ak lènmi moun Benjamen yo vin konnen moun ki te tounen soti nan kote yo te depòte yo a t’ap rebati yon kay pou Seyè a, Bondye pèp Izrayèl la. 2Yo vin jwenn Zowobabèl ak chèf fanmi yo, yo di yo konsa: -Kite nou mete men ansanm ak nou nan travay pou rebati tanp lan, paske nou menm tou se menm Bondye a nou adore ak nou. Epi, depi lè Esaradon, wa peyi Lasiri a, te fè nou vin rete isit la, n’ap ofri bèt pou yo touye pou li. 3Zowobabèl, Jozye ak tout lòt chèf fanmi yo reponn yo: -Non mèsi! Nou pa bezwen konkou pesonn pou nou bati yon tanp pou Seyè a, Bondye nou an. N’a bati l’ nou menm, pou kont nou ak men nou, jan Siris, wa peyi Pès la, te ban nou lòd fè a. 4Lè sa a, moun ki t’ap viv depi lontan nan peyi a soti pou yo dekouraje moun Jida yo. Yo t’ap kraponnen yo pou yo te sispann travay batisman an. 5Yo menm rive bay kèk anplwaye gouvènman an lajan anba chal pou anpeche travay la mache. Se konsa, pandan tout tan wa Siris t’ap gouvènen an jouk sou rèy wa Dariyis, yo antrave travay moun yo san rete. 6Konsa tou, lè wa Zèsès te fenk pran pouvwa a, yo ekri yon lèt akizasyon voye bay wa a kont moun k’ap viv nan peyi Jida ak nan lavil Jerizalèm. 7Sou rèy wa Atagzèsès, Bislam, Mitridat ak Tabeyèl mete tèt yo ansanm avèk kèk lòt kòlèg yo, yo ekri yon lèt plent voye bay Atagzesès, wa peyi Pès la, kont moun Jerizalèm yo. Lèt la te ekri nan lang arameyen, e se pou yo te tradwi l’ lè yo t’ap li l’. 8(Dokiman arameyen an konmanse isit la). Se konsa Reyoum, gouvènè a, ak Chimchayi, ki te sekretè pwovens la, ekri yon lèt bay wa Atagzèsès sou keksyon lavil Jerizalèm lan. Men ki jan lèt te pati: 9Se mwen menm, Reyoum, gouvènè a ak Chimchayi, sekretè pwovens la, ki ekri lèt sa a ansanm ak tout lòt kòlèg nou yo anplwaye gouvenman an, moun lavil Den, moun lavil Afasatak, moun lavil Tapèl, moun lavil Afaras, moun lavil Erèk, moun lavil Babilòn, moun lavil Souz, moun lavil Deya ak moun peyi Elam, 10avèk chèf tout lòt pèp k’ap viv koulye a nan lavil peyi Samari yo ak nan rès pwovens ki bò solèy kouche larivyè Lefrat la. Se gran wa Asnapa, wa ki te fè tout moun respekte l’ la, ki te depòte yo al fè yo viv kote yo ye koulye a. 11Men kopi lèt yo te voye bay wa a. -Pou wa Atagzèsès. Se nou menm sèvitè ou yo, moun pwovens lòt bò larivyè Lefrat la, k’ap voye di ou bonjou. 12Nou vle fè wa a konnen jwif yo soti nan tout teritwa ki sou lòd li yo, yo vini lavil Jerizalèm, epi y’ap rebati lavil sa a ki pa janm vle soumèt devan li epi ki toujou ap fè bagay ki mal. Y’ap travay pou rebati gwo miray ranpa lavil la, yo gen tan fini ak fondasyon an. 13Nou vle fè wa a konnen, si moun sa yo rebati lavil la, si yo remoute miray ranpa a ankò, yo p’ap peye okenn taks, yo p’ap fè okenn kontribisyon, ni yo p’ap bay lajan yo fè moun peye pou pase lakay yo. Lè sa a se kès wa a menm ki pral fè defisi. 14Men, paske nou respekte kontra nou gen avè ou la, monwa, nou pa ka rete konsa ap gade moun yo ap kraze enterè wa a. Se poutèt sa nou voye fè wa a konn sa, 15pou l’ ka fè rechèch nan achiv zansèt li yo te kite. Nan ansyen dokiman sa yo, l’a jwenn sa yo te ekri sou lavil sa a. L’a konnen jan lavil sa a pa te janm vle soumèt devan yo, li te toujou pare pou revòlte. Se poutèt sa yo te detwi lavil sa a nèt. 16Nou fè wa a konnen si yo rebati lavil sa a, si yo refè miray ranpa li yo, talè konsa wa a p’ap gen yon teritwa pou li ankò nan pwovens bò solèy kouche larivyè Lefrat la. 17Men repons wa a voye ba yo: -Nou voye gwo bonjou pou Reyoum, gouvènè a, Chimchayi, sekretè pwovens la, ak tout lòt kòlèg yo k’ap viv nan peyi Samari ak nan rès pwovens lòt bò larivyè Lefrat. 18Lèt nou te voye ban mwen an rive jwenn mwen. Yo tradwi l’ mo pa mo pou mwen. 19Mwen pase lòd pou yo fè rechèch nan achiv yo, epi yo jwenn lavil sa a, depi tout tan, te toujou derefize soumèt devan otorite wa yo. Se tout tan gen moun la k’ap revòlte, k’ap pran lèzam kont wa yo. 20Te gen gwo wa ki te konn gouvènen lavil Jerizalèm. Yon lè, yo te donminen sou tout teritwa ki lòt bò larivyè Lefrat la. Yo te konn fè moun peye yo taks, lajan kontribisyon ak lajan pou pèmèt yo pase sou chemen lakay yo. 21Se poutèt sa, nou mèt bay lòd pou yo rete travay mesye yo ap fè a: Pesonn p’ap gen dwa rebati lavil sa a toutotan mwen pa bay lòd pou sa. 22Piga nou pote neglijans nan zafè sa a, pou kès wa a pa fè plis defisi pase sa. 23Fini yo fini li lèt wa Atagzèsès la bay Reyoum, gouvènè a, Chimchayi, sekretè pwovens la, ak lòt kòlèg yo nan gouvènman an, mesye yo leve, yo kouri lavil Jerizalèm al jwenn jwif yo, avèk zam nan men yo, yo fòse yo sispann travay la. 24Se konsa yo te rete travay tanp Bondye a lavil Jerizalèm. Travay la rete bloke jouk dezyèm lanne rèy Dariyis, wa peyi Pès la.


text: 1Trèzyèm jou nan douzyèm mwa a, mwa Ada a, rive. Se te jou pou yo te fè sa wa a te bay lòd fè a. Se te jou moun ki pa t’ vle wè jwif yo t’ap tann pou yo te kraze yo. Men, sa ki pou te rive jou sa a, se pa sa ki rive. Se jwif yo ki kraze moun ki te rayi yo. 2Nan tout pwovens peyi wa Asyeris la, jwif yo reyini nan katye yo nan chak lavil. Yo òganize yo pou yo atake tout moun ki te vle fè yo mal. Pèsonn pa t’ ka kenbe tèt ak yo. Tout moun te pè yo. 3Sa ki pi rèd, tout gouvènè yo, tout prefè yo ak tout anplwaye leta yo nan tout pwovens yo te pran pou jwif yo, paske yo te pè Madoche anpil. 4Nan tout peyi a, tout moun te konnen jan Madoche te yon grannèg nan palè wa a, chak jou li te vin gen plis pouvwa. 5Jwif yo tonbe sou tout lènmi yo ak kout nepe. Yo touye yo, yo masakre yo. Yo fè sa yo vle ak moun ki pa t’ vle wè yo. 6Nan lavil Souz, kapital la menm, yo touye, yo masakre senksan (500) moun. 7Nan moun yo touye yo te gen dis pitit gason Aman yo: Pachandat, Dalfon, Aspata, 8Porata, Adalya, Aridata, 9Pamachta, Arisayi, Aridayi ak Vayzata. 10Se te pitit gason Aman yo, pitit pitit Amedata a, moun ki pa t’ vle wè jwif yo. Men, jwif yo pa t’ pran anyen lakay moun yo. 11Jou sa a, yo fè wa a konnen jwif yo te touye senksan (500) moun nan lavil Souz, kapital la. 12Wa a di larenn Estè konsa: -Nan lavil Souz ase, jwif yo touye senksan (500) moun. Nan moun sa yo te gen dis pitit gason Aman yo. Nou pa bezwen mande sa yo fè nan pwovens yo. Kisa ou vle koulye a? M’ap ba ou li. Di m’ kisa ou vle m’ fè, m’ap fè l’. 13Estè reponn li: -Si sa fè monwa plezi, li ta bay jwif ki nan lavil Souz yo otorizasyon pou denmen yo fè menm jan yo te fè jòdi a. Lèfini, pou yo pann kadav dis pitit gason Aman yo sou plas piblik. 14Wa a bay lòd pou yo fè sa vre. Yo fè piblikasyon nan tout lavil Souz, epi yo pann kadav dis pitit gason Aman yo sou plas piblik. 15Nan katòzyèm jou moun Ada a, jwif lavil Souz yo reyini ankò epi yo touye twasan (300) moun nan lavil la. Men, lè sa a tou, yo pa t’ pran anyen nan zafè moun yo. 16Nan pwovens yo menm, jwif yo te òganize yo pou defann tèt yo. Yo fè lènmi yo ba yo lapè, yo touye swasannkenzmil (75.000) moun ki pa t’ vle wè yo. Men, yo menm tou yo pa t’ pran anyen nan zafè moun yo. 17Tou sa pase nan trèzyèm jou mwa Ada a. Nan denmen, ki vle di nan katòzyèm jou mwa a, jwif nan pwovens yo pa t’ touye yon moun ankò. Se te jou yo t’ap fè fèt, jou yo t’ap pran plezi yo. 18Men, jwif lavil Souz yo te pran de jou, trèzyèm jou ak katòzyèm jou nan mwa Ada a, pou yo te touye lènmi yo. Nan kenzyèm jou mwa a, yo pa t’ touye yon moun ankò. Se jou sa a yo te fè fèt, se jou sa a yo t’ap pran plezi yo. 19Se poutèt sa, jwif k’ap viv nan ti bouk yo, ki gaye nan tout pwovens yo, pran katòzyèm jou mwa Ada a pou yon jou fèt, jou pou fè kè yo kontan, jou pou yo pa travay. Se jou sa a yonn voye kado bay lòt. 20Madoche fè ekri tout bagay sa yo, lèfini li voye lèt bay tout jwif ki te nan pwovens peyi wa Asyeris la, kit yo te pre, kit yo te lwen. 21Li voye di yo pou yo te toujou pran de jou sa yo, katòzyèm ak kenzyèm jou nan mwa Ada a, pou jou fèt chak lanne. 22Se jou sa yo jwif yo te fè lènmi yo ba yo lapè. Se mwa sa a sitiyasyon an te chanje pou yo: yo te sispann gen lapenn, kè yo te kontan. Yo pa t’ dekouraje, yo t’ap fè fèt. Se pou yo te make jou sa yo tankou jou pou fè fèt ak gwo resepsyon. Jou sa a, se pou yo voye kado yonn bay lòt, se pou yo bay pòv yo kado tou. 23Se konsa, jwif yo pran abitid mete jou sa yo apa, jan yo te konmanse fè l’ la, dapre sa Madoche te ekri yo. 24Aman, pitit gason Amedata, moun laras Agag, moun ki pa t’ vle wè jwif yo, te fè lide disparèt yo. Li te mande yon divinò fè l’ konnen ki jou ki ta pi bon pou detwi yo, pou masakre yo. 25Men, lè Estè al di wa a sa, wa a bay yon lòt lòd. Se konsa malè Aman t’ap pare pou jwif yo, se sou pwòp tèt li li tonbe. Yo pann ni li ni pitit gason l’ yo byen wo sou plas piblik. 26Se poutèt sa yo rele jou fèt sa yo: Pourim, dapre yon mo ansyen ki vle di: chans. Konsa, dapre sa ki te nan lèt Madoche te voye ba yo a, lèfini poutèt sa yo te wè ki te rive yo, 27jwif yo make dat sa a pou yo toujou fè fèt jou sa yo. Yo pran angajman pou yo, pou pitit yo ak pitit pitit yo, ak pou tout moun ki ta vle fè yo jwif, pou chak lanne lè de jou sa yo rive pou yo toujou fè fèt jan Madoche te ekri l’ la. 28Yo bay lòd pou tout jwif yo, nan tout branch fanmi, nan tout lavil, nan tout peyi toujou chonje jou sa yo pou yo fè gwo fèt lè sa a, depi sa ki la koulye a jouk ras la va kaba. Se pou jwif yo make jou chans sa yo, pou yo pa janm bliye yo, lèfini pou pitit pitit yo ka toujou chonje jou sa yo. 29Apre sa, larenn Estè, pitit fi Abikayil la, mete tèt ansanm ak Madoche, li ekri yon lèt pou di jan li dakò. Se konsa, li bay premye lèt Madoche te ekri sou jou chans sa yo plis fòs toujou. 30Yo voye lèt la bay tout jwif nan sanvennsèt (127) pwovens peyi wa Asyeris la. Lèt la te mande pou jwif yo te viv ak kè poze san fè kont. 31Lèfini, li mande yo pou ni yo ni pitit yo, ni pitit pitit yo, pou yo toujou fete jou chans sa yo lè dat la rive, jan Madoche ak larenn Estè te bay lòd la, menm jan yo te swiv lòd yo te bay pou fè jèn epi pou yo te leve men yo nan syèl pou plenn sò yo. 32Yo pran lèt larenn Estè te ekri pou bay regleman jou chans sa yo plis fòs la, yo ekri l’ nan liv la.


text: 1Bondye di Jakòb: -Leve non, moute al Betèl, epi rete la. Bati yon lotèl la pou Bondye ki te parèt devan ou lan, lè ou t’ap kouri pou Ezaou, frè ou la. 2Se konsa Jakòb rele fanmi l’ yo ansanm ak tout lòt moun ki avè l’ yo. li di yo: -Pran tout lòt bondye etranje n’ap sèvi yo, voye yo jete. Mete nou nan kondisyon pou sèvi Bondye. Mete rad nèt sou nou. 3Nou pral kite kote nou ye a, nou pral Betèl, kote mwen pral bati yon lotèl pou Bondye ki te reponn lapriyè m’ lè m’ te anba tray la, pou Bondye ki te la avèk mwen kote m’ pase nan vwayaj mwen te fè a. 4Se konsa yo renmèt Jakòb tout bondye etranje yo te gen nan men yo ansanm ak tout zanno yo te gen nan zòrèy yo. Jakòb antere tout sa anba pye bwadchenn ki te toupre lavil Sichèm lan. 5Apre sa, yo pati. tout moun ki te rete nan zòn lan te vin pè Bondye anpil. Yo yonn pa leve al rapouswiv pitit Jakòb yo. 6Jakòb rive ansanm ak tout moun ki te avè l’ yo lavil Louz, nan peyi Kanaran. Se lavil sa a yo rele Betèl tou. 7Li bati yon lotèl la, li rele kote a Betèl, paske se la Bondye te parèt devan li lè li t’ap kouri pou frè l’ la. 8Lè sa a, Debora, bòn Rebeka a, mouri. Yo antere l’ pi ba Betèl, anba pye bwadchenn lan. Se konsa yo rele pye bwadchenn lan: chenn dlo nan je a. 9Lè Jakòb te tounen soti Mezopotami, Bondye parèt ankò devan li, li beni li. 10Bondye di l’ konsa: -Yo rele ou Jakòb pa sa? Men, yo p’ap rele ou Jakòb ankò, y’a rele ou Izrayèl. Depi lè sa a, se Izrayèl yo rele l’ vre. 11Bondye di l’ ankò: -Se mwen menm Bondye ki gen tout pouvwa a. W’ap gen anpil pitit ak pitit pitit. Gen ladan yo k’ap wa. W’ap si tèlman gen anpil pitit pitit, y’a tounen yon kantite nasyon. 12Peyi mwen te bay Abraram ak Izarak la, m’ap ba ou li tou. Apre sa, m’ap bay pitit pitit ou yo li. 13Apre sa, Bondye kite l’ kote li t’ap pale ak li a, li moute nan syèl. 14Jakòb pran yon gwo wòch, li plante l’ pou l’ make kote Bondye te pale avèk li a. Li pran diven, li wouze wòch la, apre sa li vide lwil sou li. 15Li rele kote Bondye te pale avè l’ la Betèl. 16Apre sa, yo pati yo kite Betèl. Yo pa t’ twò lwen rive lavil Efrata lè lè a te rive pou Rachèl akouche. Li t’ap soufri anpil. 17Lè doulè a te pi rèd, fanmchay la di l’: -Ou pa bezwen pè. Ou fè yon pitit gason ankò. 18Rachèl tapral mouri, li t’ap rann dènye souf li lè li rele pitit la Bennoni. Men papa a rele l’ Benjamen. 19Rachèl mouri, yo antere l’ sou wout lavil Efrata. Se lavil sa a yo rele Betleyèm lan tou. 20Jakòb make tonm lan ak yon gwo wòch: yo rele l’ Moniman tonm Rachèl la. Wòch la la jouk jòdi a. 21Apre sa, Izrayèl pati, li al moute tant li lòt bò Migdaledè. 22Antan Jakòb t’ap viv nan peyi sa a, Woubenn al kouche ak Bila, yonn nan fanm papa l’ yo. Izrayèl vin konn sa, li te fache anpil. Jakòb te gen douz pitit gason. 23Men non pitit Leya te fè pou li yo: Woubenn, premye pitit gason l’ lan, Simeyon, Levi, Jida, Isaka ak Zabilon. 24Men non pitit Rachèl te fè pou li yo: Jozèf ak Benjamen. 25Men non pitit Bila, sèvant Rachèl la, te fè pou li yo: Dann ak Nèftali. 26Men non pitit Zilpa, sèvant Leya a, te fè pou li yo: Gad ak Asè. Se tout pitit gason sa yo Jakòb te genyen antan li te nan peyi Mezopotami. 27Jakòb al wè papa l’ Izarak, nan Manmre (yo rele kote sa a Kija aba tou, ou ankò Ebwon). Se la Abraram ak Izarak te pase tout lavi yo. 28Izarak te gen sankatreven lanne sou tèt li 29lè li mouri. Li te fin granmoun, li te wè kont jou li lè l’ al jwenn moun li yo ki te mouri deja. Ezaou ak Jakòb, pitit gason l’ yo, antere li.


text: 1Jòb pran lapawòl, li di konsa: 2-Manyè sispann vire lòlòj mwen non! Manyè sispann kraze kouraj mwen ak tout pawòl sa yo? 3Tout tan n’ap plede joure m’, n’ap trennen m’ nan labou. Nou pa wont jan n’ap malmennen m’ la a? 4Menm si mwen ta fè sa m’ pa t’ dwe fè, ki jan pou sa ta ka fè nou mal? 5Nou konprann nou pi bon pase m’. Nou di se paske mwen antò kifè m’ap pase tray sa a. 6Nou pa wè se Bondye k’ap manyen avè m’. Se li menm ki pran m’ nan pèlen. 7Si m’ rele anmwe ansasen, pesonn p’ap reponn. Si m’ mande jistis, pesonn p’ap kanpe pou defann mwen. 8Bondye bare tout chemen devan mwen. M’ pa ka pase. Li fè m’ wè tou nwa devan mwen. 9Li fè yo ban m’ move non. Li fè m’ pèdi tout byen m’. 10Li minen m’ tout jan. M’ap deperi. Li wete tout espwa m’. Mwen tankou yon pyebwa yo derasinen. 11Bondye ankòlè nèt sou mwen. Li konsidere m’ tankou yon lènmi. 12Li voye yon bann malè sou mwen yon grenn kou, tankou yon lame k’ap atake m’. Yo rive sou mwen san m’ pa wè sa. Yo sènen m’ anndan lakay mwen. 13Bondye fè frè m’ yo renka kò yo sou mwen. Zanmi m’ yo kouri pou mwen. 14Tout fanmi mwen yo, tout bon zanmi m’ yo disparèt. Moun mwen te konn resevwa lakay mwen bliye m’. 15Ata sèvant lakay mwen pa rekonèt mwen. Pou yo, yo pa janm konnen m’. 16Si mwen rele yon domestik, li pa reponn mwen. Mwen te mèt lapriyè nan pye l’, li pa okipe m’. 17Madanm mwen pa ka pran sant mwen. Ata pwòp pitit mwen yo pè pwoche bò kote m’. 18Tout timoun ap pase m’ nan betiz. Si m’ fè yon ti kanpe, yo pase m’ nan tenten. 19Pi bon zanmi m’ yo ap gade m’ ak degoutans. Sa m’ pi renmen yo ap pale sou do m’. 20Mwen tounen zo ak po. Sa ki rete pou m’ mouri a pa anyen. 21Nou se zanmi m’. Pitye pou mwen! Pitye! Se Bondye menm ki leve men sou mwen. 22Poukisa pou nou leve dèyè m’ tou menm jan ak Bondye? Koulye a, nou pa pèsekite m’ kont nou? 23Si sèlman te gen yon moun pou kouche pawòl mwen yo, pou ekri yo sou papye, 24pou grave yo ak sizo sou wòch plat, pou yo toujou rete make! 25Mwen menm, mwen konnen moun ki gen pou vin pran defans mwen an byen vivan. Se li menm an dènye k’ap kanpe sou latè pou pale pou mwen. 26Apre m’ fin mouri, l’ap mete m’ kanpe bò kote l’. M’a wè Bondye ak pwòp je m’. 27Se mwen menm menm k’ap wè l’. Se p’ap yon lòt moun! Kè m’ ap fann, 28paske n’ap mande ki jan pou n’ fè m’ pase mizè ankò? Ki rezon n’ap jwenn nan mwen pou nou atake m’? 29Men, atansyon pou se pa sou nou nepe a tonbe, lè Bondye va soti pou pini moun ki antò yo. Lè sa a, n’a konnen gen yon moun k’ap jije tout bon.


text: 1Eliyou pran lapawòl ankò. Li di konsa: 2-Nou menm moun lespri yo, koute sa m’ap di nou! Nèg save yo, louvri zòrèy nou! 3Zòrèy konnen lè pawòl bèl menm jan bouch konnen lè manje gou. 4Annou wè kote jistis la ye. Ann mete rezon an kote pou l’ ye a. 5Jòb pretann li nan dwa li, se Bondye ki derefize rann li jistis. 6Li di: Si m’ di m’ antò, se manti m’ap bay. Mwen malad pou m’ mouri. Men, m’ pa fè anyen ki mal. 7Ou janm jwenn yon moun tankou Jòb? L’ap pase verite Bondye a nan betiz alèz tankou si se dlo l’ap bwè. 8Li fè bann ak moun k’ap fè mechanste yo. L’ap pwonmennen ansanm ak malveyan yo. 9Se li menm menm ki di ak bouch li: Sa pa rapòte anyen, lè yon moun ap chache fè volonte Bondye. 10Nou menm ki gen lespri, koute sa m’ap di. Bondye pa ka fè mechanste. Bondye ki gen tout pouvwa a pa ka nan patipri. 11Li bay chak moun sa yo merite dapre sa yo fè. Li aji ak yo dapre jan yo mennen bak yo. 12Non! Bondye pa janm fè sa ki mal. Bondye ki gen tout pouvwa a pa nan paspouki. 13Se pa yon lòt moun ki te bay Bondye pouvwa pou l’ gouvènen latè, ni se pa yon lòt moun ki te mete tou sa ki egziste sou kont li. 14-(we vèsè pwochen) 15Si Bondye te kenbe souf ki bay lavi a pou tèt li, yon sèl kou a, bèt kou moun ta mouri. Yo ta tounen pousyè tè ankò. 16Si nou gen bon konprann, koute sa byen. Louvri zòrèy nou pou nou tande sa m’ap di. 17Eske n’ap kondannen Bondye ki gen tout pouvwa a, epi k’ap rann jistis la? Eske yon moun ki pa vle wè jistis ka gouvènen? 18Bondye pini wa yo lè yo fè sa ki mal. Li pini gwo chèf yo lè yo fè mechanste. 19Li pa nan achte figi chèf yo. Ou te mèt pòv, ou te mèt rich, pa gen diferans pou li, paske se li menm ki fè yo tout. 20Yo rete konsa yo mouri, yo ale nan mitan lannwit. Pèp la annik souke kò l’, yo disparèt. Bondye touye gwo chèf yo san li pa leve ti dwèt li. 21L’ap veye tout vire tounen lèzòm. L’ap gade tout kote y’ap mete pye yo. 22Pa gen ankenn fènwa, ni ankenn lonbray ki ka anpeche l’ wè sa mechan yo ap fè. 23Li pa bezwen voye manda bay moun pou yo prezante devan l’ pou l’ jije yo. 24Li pa bezwen nan chache konnen pou l’ kraze chèf yo, lèfini pou l’ mete lòt moun nan plas yo. 25Paske li konnen dènye sa yo fè. Yon jou lannwit konsa, li desann yo li pilonnen yo anba pye l’. 26Li souflete yo tankou malfektè nan mitan lari pou tout moun ka wè. 27Paske yo te vire do ba li, yo te fè tankou yo pa konnen lòd li bay yo. 28Yo fè, yo fè jouk pòv yo rele mande Bondye sekou, jouk Bondye tande jan piti yo ap rele anba men yo. 29Men, si Bondye rete san l’ pa fè anyen, ki moun ki ka di l’ kichòy? Si li kache kò li, ki moun ki ka wè l’! Men, pa pè! L’ap veye sou tout moun nan tout peyi. 30Li p’ap kite move chèf gouvènen yo, li p’ap kite yo tann pèlen pou pèp la. 31Men, si yon mechan pale ak Bondye, si li di l’: -Wi, mwen te fè sa ki mal. Mwen p’ap fè sa ankò. 32Tanpri. Louvri je m’. Fe m’ wè sa m’ fè a. Si mwen te aji ak mechanste, mwen p’ap rekonmanse ankò. 33Dapre ou, Jòb, èske se pou Bondye pini l’? Mwen mande ou sa paske m’ konnen ou pa dakò ak sa Bondye fè a. Men, se ou menm ki pou deside. Pa mwen menm. Manyè di m’ sa ki nan kè ou. 34Moun lespri ansanm ak moun bon konprann k’ap koute m’ yo va di m’ konsa: 35Jòb ap pale anpil, men li pa konn sa l’ap di. Tou sa l’ap di yo pa gen ni pye ni tèt. 36Egzaminen byen tou sa Jòb di la a. N’a wè li pale tankou yon moun ki mechan nan kè l’. 37Li fin fè kont peche l’, koulye a l’ap kenbe tèt ak Bondye. L’ap seye fè nou konprann li pa antò. L’ap plede fè Bondye remontrans.


text:
Nan ki etap nou twouve nou jodi a nan sa ki konsène devlopman teknolojik yo ak nouvo abitid moun yo pran nan relasyon yo ak medya yo ?
Ka Etazini an, se yon ka enteresan pou nou gade, sitou peyi sa a nan kè aktyalite a, ak deba prezidansyèl ki mobilize anpil atansyon. Dayè, Harold pral pale sou anje miltimedya deba sa a talè.
Sa k sèten, gen Ameriken k ap gade deba sa a atravè Entènèt e ki pap ouvè yon televizyon pou yo gade.
Etonan ? Ebyen, yon etid ki fè anpil bri semèn sa a nan Etazini, montre Ameriken yo kontinye ap chanje abitid nan fason yo pran enfòme tèt yo. Jounal kontinye ap fè bak, revi ak radyo tou. Epi televizyon koumanse fè bak tou. E kisa k ap pran plas la ? Se rezo Entènèt yo.
Etid la se Pew Research Center ki mennen l. Chak 2 an, li toujou fè ankèt sa a pou gade ak ki medya popilasyon ameriken an pi itilize.
Done yo klè : Soti 2008 rive 2012, kantite Ameriken ki t ap pran enfòmasyon nan televizyon soti 57% pou tombe nan 55%. Nan ane 90 yo, se te 68%. Jounal pèdi 2 pwen tou : 34% an 2008, 29% an 2012. Nan ane 90 yo, se te 56%. Radyo menm, se 35% an 2008 epi 33% an 2012, tandiske odyans la se te 54% nan ane 90 yo.
Se yon mouvman envès nèt ki fèt pou nouvèl « on line ». 29% an 2008, 39% an 2012.
Lòt tandans enteresan pou nou souliye : Pami moun ki poko gen 30 an, yo jwenn menm valè moun ki gade etelevizyon ak sa ki pran enfòmasyon nan rezo sosyal yo. Se sèlman yon jèn sou twa ki pran enfòmasyon nan televizyon.
N ap jwenn rezilta etid Pew Research Center a detaye an franse sou sit http://meta-media.fr
…………
Alòs ann vin sou deba prezidansyèl ameriken an, Harold
Gotson, se pral yon kokenn chenn deba Ozetazini aswè-a, Demokrat Barack Obama pral twoke kòn li ak Repibliken Mitt Romney.
Televizyon pral jwe yon gwo moso nan deba sa-a, men natirèlman li ap sou entènèt tou, e petèt menm sou entènèt dabò : Dayè YouTube kònnen lanbi rasanbleman li (yon lòt fwa ankò) pou li fè tout moun konnen alawonn badè ke li pral pase deba-a an dirèk.
Ane kouri, e fòk nou raple fenomèn entènèt san parèy ki te pote Barack Obama sou pouvwa-a an 2008, e ki te vinn redefini kijan kanpay elektoral dwe fèt nan epòk entènèt a travè planèt la.
Jodi-a, entènèt la tèlman entegre nan kanpay lan, ke yo menm bali yon ti-non jwèt "The Social Campaign", ki vle di kanpay medya sosyal yo.
Reyaksyon "online" sou deba aswè-a riske cho ! Dapre statistik sit entènèt InTheCapital.com, an 2012 lan genyen 3 fwa plis moun ki sou Facebook Ozetazini pase an 2008. E genyen 6 fwa plis moun ki sou Twitter Ozetazini pase an 2008.
Kididonk yon randevou istorik. Yon randevou ejemonik tou ?
Li pral enteresan pou nou analize enpak mondyal deba sa-a pral genyen sitou lè nou konsidere valè moun ki pral swiv li a travè planèt la. E sitou poutèt jan deba-a polarize aktyèlman Ozetazini, kote entansyon vòt yo separe ren pou ren ant Barack Obama ki vle plis entèvansyon leta ak Multi-Milyonè Mitt Romney ki li menm ta renmen yon peyi chak koukouy klere pou je w’.
E menm si, sa ki deside Washington ka sètènman gen yon enpak sou lavi nou tout, pou aswè-a nap sèlman kapab rale ti chèz ba nou pou nou gade.
Pou Koneksyon, sete Harold
http://www.babbouche.com/wp-content/uploads/2012/02/socialmediacampaign.jpg
Mèsi Harold.
………
Kite peyi rich pou vin nan peyi pòv, yon etid montre fòk yo tabli yon lòt estrateji miltimedya nan Senegal.
Etid la, se Google ki te peye fè l, pou konnen kouman yo kab demokratize Entènèt grann vitès nan Senegal, ki te parèt kòm yonn nan peyi k ap vanse pi byen an Afrik. Men depi kèk tan, peyi sa a pèdi souf epi gen lòt, tankou Kenya, ki deja pran devan l.
Ki estrateji ? Ebyen, fòk Leta angaje l pi plis nan tout sa k ap fèt pou devlopman teknoloji yo nan Senegal. Se konklizyon etid la.
……….
Sou paj Facebook mwen ak Twitter, mwen pataje plizyè enfòmasyon enpòtan sou kesyon teknoloji semèn sa a. Tèm yo : poukisa pou jounalis kenbe Twitter ak pensèt ? Televizyon prive nan antiy franse yo denonse pratik « France Télévisions », epi televizyon ewopeyen « Euronews » fèk lanse yon estasyon radyo sou menm modèl li a.


text: 1Pou chèf sanba yo. Se pou yo chante l’ sou menm lè ak chante ki di: Pa detwi. Sòm Asaf sa a se yon chante li ye. N’ap fè lwanj ou, Bondye! N’ap fè lwanj ou! Se tout tan n’ap nonmen non ou! N’ap fè konnen bèl mèvèy ou fè yo! 2Bondye di: -Mwen fikse yon dat pou jijman an. Lè sa a, m’a jije jan sa dwe fèt. 3Nou te mèt wè latè a ansanm ak tout sa k’ap viv sou li yo pran tranble, m’ap kenbe fondasyon li yo byen fèm. 4M’ap di moun k’ap fè grandizè yo: Sispann gonfle lestonmak nou! M’ap di mechan yo: Sispann fè awogans! 5Pa gonfle lestonmak nou konsa! Pa fè awogans konsa sou Bondye ki anwo nan syèl la! 6Jijman an pa soti bò kote solèy leve a, ni bò kote solèy kouche a. Li pa soti nan nò ni nan sid. 7Non. Se Bondye k’ap jije: L’ap bese yonn, l’ap leve yon lòt. 8Seyè a kenbe yon gode nan men l’. Gode a plen divès kalite tranpe ki fèt ak diven. L’ap vide diven bay tout mechan ki sou latè, y’ap bwè, y’ap bwè san yo pa kite yon ti tak. 9Mwen menm, mwen p’ap janm sispann nonmen non Bondye Jakòb la. Mwen p’ap janm sispann chante pou fè lwanj li. 10L’a kraze fòs kouraj mechan yo. Men, l’ap bay moun ki mache dwat yo plis kouraj ankò!


text: 1Chante Etan, moun peyi Ezra. Seyè, mwen p’ap janm sispann chante pou fè konnen jan ou renmen nou. Se tout tan m’a fè konnen jan ou se moun ki kenbe pawòl ou. 1si yo pa swiv prensip mwen ba yo, si yo pa fè tout sa mwen mande yo fè,32 m’ap pini yo pou peche yo fè, m’ap bat yo. M’ap ba yo kout fwèt pou tout sa yo fè ki mal. 2Ou di konsa: -Pa gen anyen ki pou fè ou sispann renmen nou. Menm jan syèl la ap toujou la, se konsa tou w’ap toujou kenbe pawòl ou. 3Ou di konsa: -Mwen pase yon kontra avèk moun mwen te chwazi a. Men sa mwen te pwomèt David, sèvitè mwen an: 4W’ap toujou gen yon wa nan pitit pitit ou yo. M’ap fè gouvènman ou lan kanpe fèm pou tout tan. 5Seyè, moun ki nan syèl yo ap chante pou bèl mèvèy ou fè yo. Y’ap chante nan mitan moun k’ap viv pou ou yo, pou fè konnen jan ou toujou kenbe pawòl ou. 6Seyè, pa gen tankou ou nan syèl la! Pa gen bondye ki ka wè avè ou! 7Tout moun k’ap sèvi ou yo respekte ou. Tout moun ki bò kote ou yo pè ou. 8Seyè, Bondye ki gen tout pouvwa a, pa gen moun ki gen pouvwa pase ou! Ou kenbe pawòl ou nan tout sikonstans, Seyè! 9Ou dominen sou gwo lanmè yo. Lè yo move, ou fè yo ret dousman. 10Ou kraze moun peyi Lejip yo, ou fè yo tounen kadav. Avèk fòs ponyèt ou, ou gaye lènmi ou yo. 11Syèl la se pou ou ansanm ak latè a. Se ou ki kreye lemonn antye ak tou sa ki ladan l’. 12Se ou ki kreye nò ak sid. Mòn Tabò ak mòn Emon ap chante pou ou sitèlman yo kontan. 13Ou pa manke fòs nan ponyèt ou! Ou p’ap bese tèt devan pesonn. 14W’ap gouvènen tout bagay avèk jistis san patipri. Nan tout sa w’ap fè ou pa janm bliye jan ou renmen nou. W’ap toujou kenbe pwomès ou te fè nou yo. 15Ala bon sa bon lè yon pèp gen kè kontan, lè l’ap viv yon jan ki fè ou plezi! 16Tout lajounen y’ap fè fèt pou ou. Y’ap fè lwanj ou paske ou gen bon kè. 17Se ou menm ki fè nou pa pè pesonn. Se paske ou renmen nou kifè nou genyen batay yo. 18Paske, Seyè a se pwoteksyon nou, se ou menm, Bondye Izrayèl la, ki wa nou. 19Nan tan lontan, moun k’ap sèvi ou yo te wè ou nan yon vizyon. Ou te pale ak yo, ou te di yo: -Mwen te bay yon vanyan gason yon koudmen. Mwen te pran yon jenn gason nan pèp la, mwen mete l’ chèf. 20Mwen te jwenn David, sèvitè mwen an, mwen te mete l’ apa pou l’ vin wa sou nou. 21M’ap toujou soutni l’ avèk fòs mwen. M’a fòtifye l’ avèk pouvwa mwen. 22Lènmi l’ yo p’ap ka mete men sou li, mechan yo p’ap ka mete pye sou kou li. 23M’ap kraze tout moun ki pa vle wè l’ yo, m’ap touye moun ki rayi l’ yo. 24M’ap toujou renmen l’, m’ap toujou kenbe pawòl mwen ak li, mwen p’ap janm kite l’ pèdi okenn batay. 25M’ap fè l’ gouvènen depi lanmè Mediterane jouk larivyè Lefrat. 26L’a rele m’, l’a di m’: Se ou ki papa m’, se ou menm ki Bondye m’. Se ou ki pwoteksyon m’, se ou menm ki delivrans mwen. 27Mwen menm, m’ap fè l’ pase pou premye pitit gason mwen. Se li k’ap pi gran nan tout wa sou latè. 28M’a toujou fè l’ wè jan m’ renmen l’, m’ap toujou kenbe kontra mwen te fè ak li a. 29M’ap toujou chwazi yonn nan pitit pitit li yo pou wa. Gouvènman li a ap rete tout tan tout tan. 30Men, si pitit pitit li yo pa obeyi lalwa mwen ba yo, si yo pa mache dapre lòd mwen ba yo,3 31[] 32[] 33Men, se pa sa k’ap fè m’ sispann renmen David, ni k’ap fè m’ pa kenbe pwomès mwen te fè l’ la. 34Non. Mwen p’ap kase kontra mwen pase ak li a, ni mwen p’ap janm manke l’ pawòl. 35Depi mwen fè sèman sou non mwen yon sèl fwa, se fini: Mwen p’ap bay David manti. 36Pitit pitit li yo va toujou wa. Y’a gouvènen devan mwen toutotan solèy la va la. 37Gouvènman li an ap la pou tout tan, tankou lalin ki toujou klere nan syèl la. 38Men, malgre sa, ou fache sou wa ou te chwazi a, ou vire do ba li, ou voye l’ jete. 39Ou pa menm okipe kontra ou te fè avèk sèvitè ou la. Ou pran kouwòn ki te sou tèt li a, ou voye l’ jete nan labou. 40Ou kraze tout miray li yo, ou lage yo atè. Ou kite tout fò li yo fin kraze nèt. 41Tout moun k’ap pase nan lari ap piye kay li, tout vwazinaj li yo ap pase l’ nan rizib. 42Ou kite lènmi l’ yo kraze l’ anba pye yo. Ou fè yo tout kontan. 43Ou kase dan tout zam li yo, ou kite yo kraze l’ nan lagè. 44Ou te wete baton kòmandman an nan men l’, ou pran fotèy li a, ou jete l’ atè. 45Ou fè l’ vin vye anvan lè li, ou fè l’ wont nèt. 46Seyè, jouk kilè w’ap rete kache pou nou pa wè ou? Gen lè se pou tout tan! W’ap kite kòlè ou boule nou tankou dife? 47Seyè, chonje moun pa anyen, lavi yo kout. Chonje se ou ki kreye tout moun pou yo tounen pousyè. 48Eske gen moun ki ka viv san l’ pa janm mouri? Kisa yon moun ka fè pou l’ pa janm al anba tè? 49Seyè, kote sa ou te fè nan tan lontan pou fè nou wè jan ou renmen nou an? Kote tout bèl pwomès ou te fè David yo? 50Seyè, pa bliye jan y’ap pase sèvitè ou yo nan betiz! Pa bliye jan moun lòt nasyon yo ap joure mwen! 51Seyè, pa bliye jan lènmi ou yo ap joure, jan y’ap joure wa ou te chwazi a kote l’ pase. 52Ann toujou fè lwanj Seyè a! Wi, se vre! Amèn!


text: 1Se yon sòm David. Seyè, m’ap fè lapriyè m’ moute devan ou. Bondye mwen, se nan ou mwen mete tout konfyans mwen. 2Piga ou fè m’ wont, pa kite lènmi yo pase m’ nan betiz. 3Wi, moun ki mete konfyans yo nan ou p’ap janm wont. Men, moun ka soti wont yo, se moun k’ap trayi ou pou gremesi. 4Seyè, fè m’ konnen jan ou vle m’ viv la! Moutre m’ nan ki chemen ou vle pou m’ mache a! 5Moutre m’ sa pou m’ fè pou m’ viv yon jan ki konfòm ak verite ou la, paske se ou menm ki delivrans mwen. Se sou ou mwen konte tout jounen. 6Seyè, chonje jan ou gen kè sansib, chonje jan ou renmen nou depi nan tan lontan. 7Pa chonje peche ak fòt mwen te fè lè m’ te jenn. Seyè, jan ou renmen m’ sa a, jan ou gen bon kè, tanpri, pa bliye m’! 8Seyè a bon, li pa nan patipri, li moutre moun k’ap fè sa ki mal yo jan pou yo viv. 9Li pran men moun ki soumèt devan l’ yo, li fè yo mache nan bon chemen an, li moutre yo jan li vle pou yo viv la. 10Moun ki kenbe kontra li fe ak yo a, moun ki obeyi kòmandman l’ yo, li fè yo wè jan li renmen yo, jan li p’ap janm lage yo. 11Seyè, poutèt non ou pote a, padonnen peche m’ yo, paske yo anpil. 12Si yon moun gen krentif pou Seyè a, Seyè a va moutre l’ chemen pou l’ pran. 13L’ap toujou gen kè kontan. Pitit li yo va pran peyi a pou yo. 14Seyè a, se zanmi moun ki gen krentif pou li. Li fè yo konnen kontra li pase ak yo a. 15Se sou Seyè a m’ap gade tout tan, l’ap delivre m’ lè m’ nan move pa. 16Seyè, vire je ou bò kote m’. Gen pitye pou mwen, paske mwen pou kont mwen, mwen san fòs. 17Pa kite m’ ak kè sere sa a. Wete m’ nan tray m’ap pase a. 18Gade nan ki mizè mwen ye! Gade jan m’ap soufri! Padonnen tout peche m’ yo. 19Gade tout kantite lènmi mwen genyen! Gade jan yo rayi m’, jan y’ap pousib mwen. 20Pwoteje m’ non! Delivre m’ non! Piga ou fè m’ wont, paske se bò kote ou m’ap chache pwoteksyon, se anba zèl ou mwen vin kache. 21Fè m’ viv yon jan ki san repwòch. Fè m’ mache dwat pou ou ka pwoteje m’, paske tout espwa mwen se nan ou li ye. 22O Bondye, delivre pèp Izrayèl la anba tray l’ap pase yo.


text: 1Sayil pale ak Jonatan ansanm ak chèf k’ap sèvi avè l’ yo, li di yo li fè lide touye David. Men Jonatan, pitit gason Sayil la, te renmen David anpil. 2Li fè David konnen sa. Li di l’: -Sayil, papa m’, ap chache touye ou. Denmen maten, rete sou prigad ou. Al kache kò ou yon kote. Pa soti menm. 3Mwen menm, m’ap soti, mwen pral jwenn papa m’ nan jaden kote ou kache a, m’a pale sou ou ak li. Jan l’ reponn mwen, m’a fè ou konnen. 4Jonatan t’ap bay bèl pawòl pou David devan papa l’, li t’ap di konsa: -Monwa, piga ou fè David, sèvitè ou la, anyen. Li menm, li pa janm fè ou anyen. Tou sa li fè toujou sèvi ou. 5Li riske lavi li lè l’ al touye sòlda Filisti a. Se konsa Seyè a te delivre tout pèp la, se te bèl bagay. Ou te wè sa, ou te kontan. Poukisa koulye a ou ta renmen wè malè rive yon moun inonsan, ou ta vle touye David san l’ pa fè anyen? 6Sayil koute Jonatan, li fè sèman, li di l’: -Mwen fè sèman devan Seyè a ki vivan, yo p’ap touye David. 7Jonatan rele David, li rapòte l’ tout pawòl sa yo. Apre sa, li mennen David bay Sayil. Epi David tanmen sèvi wa a ankò jan li te konn fè anvan an. 8Lagè pete ankò ak moun Filisti yo. David leve al atake yo, li goumen ak yo, li bat yo byen bat, li fè yo kouri met deyò devan li. 9Yon jou Seyè a voye yon move lespri ki desann sou Sayil. Sayil te chita lakay li, li te kenbe frenn li nan men l’. David menm t’ap jwe mizik. 10Sayil t’ap chache kloure David nan miray la ak frenn li, men David eskive kò l’, epi frenn lan al antre nan miray la. David kouri chape kò l’. Menm jou sa a, nan mitan lannwit, 11Sayil voye kèk espyon al veye kay David la pou yo te touye l’ nan maten. Men, Mikal, madan David, avèti mari l’. Li di l’: -Si ou pa chape poul ou lannwit lan, denmen maten ou mouri. 12Li fè David soti nan yon fennèt. David kouri, li chape kò l’. 13Lè sa a, Mikal pran yon zidòl wogatwa, li mete l’ kouche sou kabann lan, li pran yon zòrye fèt ak plim kabrit, li mete l’ nan plas tèt la, epi li kouvri tout ak yon dra. 14Lè moun Sayil yo vin pou pran David, Mikal di yo David kouche malad. 15Men, Sayil voye mesye yo tounen pou y’ al wè David ak je yo. Li di yo: -Mennen l’ isit ban mwen ak tout kabann li an pou m’ fè touye l’. 16Lè mesye yo antre anndan kay la, yo jwenn estati zidòl wogatwa a sou kabann lan ak zòrye plim kabrit la kote pou tèt la te ye a. 17Sayil di Mikal konsa: -Poukisa ou woule m’ konsa? Ou kite lènmi mwen an chape. Mikal reponn li: -Li te di m’ si m’ pa kite l’ chape, l’ap touye m’! 18David menm kouri chape kò l’, l’ al jwenn Samyèl lavil Rama. Li rakonte l’ tou sa Sayil te fè l’. Apre sa, li menm ansanm ak Samyèl y’ ale rete lavil Najòt. 19Y’ al di Sayil men David te lavil Najòt nan zòn Rama a. 20Sayil voye kèk moun al arete l’. Lè yo rive, yo wè yon gwoup pwofèt ki te gen lespri Bondye a nan tèt yo, avèk Samyèl kanpe devan yo tankou chèf yo. Lamenm lespri Bondye a desann nan tèt moun Sayil te voye yo, epi yo pran fè menm bagay ak pwofèt yo. 21Yo vin di Sayil sa. Lè sa a, li voye lòt moun ankò. Yo menm tou, yo pran fè menm bagay ak pwofèt yo tou. Yon twazyèm fwa, Sayil voye lòt moun ankò. Yo menm tou, yo pran fè menm bagay ak pwofèt yo. 22Lè sa a, Sayil leve, l’ ale li menm lavil Rama. Lè li rive bò gwo sitèn dlo ki lavil Sekou a, li mande kote Samyèl ak David ye. Yo di l’ yo lavil Najòt nan zòn Rama a. 23Li pati dèyè yo. Antan l’ap mache konsa, lespri Bondye a desann nan tèt li tou. Li t’ap fè menm bagay ak pwofèt yo sou tout wout la, jouk li rive devan lavil Najòt nan zòn Rama a. 24Li wete tout rad sou li, li fè tankou pwofèt yo devan Samyèl. Apre sa, li tonbe atè a toutouni. Li rete tout rès jounen an ak tout lannwit lan atè a konsa. Se depi lè sa a, yo di: Menm Sayil gen lè pwofèt tou?


text: 1Depi lontan Seyè a te fin bay moun pèp Izrayèl yo lapè nan mitan tout lènmi l’ yo. Jozye bò pa l’ te fin granmoun. Li te gen anpil laj sou tèt li. 2Li fè rele tout pèp Izrayèl la, tout chèf fanmi yo, tout lòt chèf yo, tout jij yo, tout notab nan peyi a, li di yo: -Koulye a mwen fin granmoun! 3Nou te wè tou sa Seyè a, Bondye nou an, te fè tout pèp sa yo ki t’ap kenbe tèt ak nou. Se Seyè a, Bondye nou an, ki t’ap goumen pou nou. 4Koute! Mwen separe tout peyi a bay chak branch fanmi pòsyon pa yo. Mwen separe ni peyi nou deja pran nan men nasyon nou disparèt yo, ni peyi ki rete pou nou pran nan men kèk lòt nasyon, depi larivyè Jouden bò solèy leve jouk lanmè Mediterane a bò solèy kouche. 5Seyè a, Bondye nou an, pral pran peyi a nan men moun ki rete la yo, l’ap mete yo deyò pou nou ka pran tè a pou nou, jan Seyè a, Bondye nou an, te di l’ la. 6Se pou nou fè sa nou kapab pou nou toujou swiv tou sa ki ekri nan liv lalwa Moyiz la, san neglije anyen ladan l’. 7Pa mele avèk moun lòt nasyon k’ap viv nan mitan nou yo. Pa nonmen non bondye yo. Pa pran non bondye yo pou fè sèman. Pa mete ajenou devan bondye yo. Pa fè sèvis pou yo. 8Se Seyè a, Bondye nou an, ase pou nou toujou kenbe fèm, jan nou te toujou fè l’ jouk jounen jòdi a. 9Seyè a te mete yon bann gwo nasyon ki te fò anpil deyò devan nou. Pesonn pa t’ kapab kenbe tèt ak nou jouk jòdi a. 10Yon sèl gason nan mitan nou kont pou fè mil gason nan lènmi nou yo kouri met deyò, paske Seyè a, Bondye nou an, ap goumen pou nou, jan li te di l’ la. 11Atansyon wi! Se pou nou renmen Seyè a, Bondye nou an. 12Si nou vire do bay Bondye, si n’ al mete tèt nou ansanm ak rès moun lòt nasyon sa yo k’ap viv nan mitan nou, si nou marye ak yo, si nou nan antre soti avèk yo, 13nou mèt sèten, Seyè a, Bondye nou an, p’ap mete pèp sa yo deyò devan nou ankò. Okontrè, l’ap fè yo tounen yon pèlen, yon senn pou fèmen nou, yon fwèt nan dèyè nou, yon pikan nan je nou jouk l’a fè nou disparèt nan bon peyi sa a Seyè a, Bondye nou an, te ban nou. 14Mwen menm, mwen pa lwen kite tè a. Nou tout nou konnen nan kè nou ak nan lespri nou Seyè a, Bondye nou an, te ban nou tout bèl bagay li te pwomèt nou yo. Li kenbe tou sa li te pwomèt, yo tout rive vre. 15Wi, menm jan Seyè a, Bondye nou an, te fè pou nou tout bèl bagay li te pwomèt nou yo, konsa tou, si nou vire do ba li, l’a voye sou nou tout kalite malè, jouk l’a disparèt nou nèt nan bon peyi Seyè a, Bondye nou an, ban nou an. 16Si nou pa respekte kontra Seyè a, Bondye nou an, te pase ak nou an, si n’ al adore lòt bondye, si n’ al fè sèvis pou yo, Seyè a pral move sou nou, epi lapoula, n’ap disparèt nan bon peyi sa a li te ban nou an.


text: 1Te vin gen yon lòt grangou nan peyi a. Li te pi rèd pase sa sou tan Abraram nan. Lè sa a, Izarak pati al Gera, kay Abimelèk, wa moun Filisti yo. 2Izarak fè yon vizyon, li wè Senyè a parèt devan l. Senyè a di l: — Pa desann nan peyi Lejip, rete kote m'ap di ou rete a. 3W'a pase kèk tan nan peyi sa a. M'ap avè ou, m'ap beni ou, paske mwen pral ba ou tout tè sa a pou ou menm ak pou tout ras ou. M'a kenbe sèman mwen te fè bay Abraram, papa-ou. 4M'ap ba ou anpil anpil pitit tankou zetwal nan syèl la. M'ap ba yo tout tè sa yo. Gremesi pitit pitit ou yo, tout nasyon sou latè pral jwenn benediksyon. 5Tou sa, paske Abraram te tande m lè m te pale avè l, li te swiv tout lòd mwen yo ak tout kòmandman mwen yo. Li te fè tou sa mwen mande l, li te obeyi tout lwa mwen yo. 6Se konsa, Izarak tou rete li Gera. 7Lè mesye ki te rete nan peyi a mande l kisa madanm li ye pou li, li rèponn yo se sè l li ye, paske li te pè di se madanm li Rebeka te ye pou mesye yo pat touye l pou yo te ka pran Rebeka ki te bèl anpil. 8Izarak te gen kèk tan depi l te rete la. Yon jou, Abimelèk, wa moun Filisti yo, t'ap gade nan fennèt li, li te wè Izarak ki t'ap pase men sou Rebeka, madanm li. 9Lè sa a, Abimelèk voye chache Izarak. Li di l konsa: — Gade non, monchè, se madanm ou li ye! Poukisa ou di se sè ou li ye! Izarak reponn li: — Mwen te di sa paske mwen te kwè yo ta ka touye m, si m te di se madanm mwen li ye. 10Abimelèk di li: — Kisa ou fè nou konsa? Ti moso yonn nan nou ta kouche ak madanm ou! Epi sa ta lakòz nou koupab! 11Se konsa Abimelèk pase lòd sa a bay tout pèp la: — Si yon moun manyen nonm sa a, osinon madanm li, y'ap touye l. 12Izarak fè jaden nan peyi a. Lè lanne a bout, li rekòlte san fwa valè sa l te plante a, paske Senyè a te beni l. 13Misye vin rich. Li t'ap fè lajan toujou jouk li rive vin rich anpil anpil. 14Li te gen kantite kabrit, mouton ak bèf, ak anpil moun ki t'ap sèvi l. Sa te fè moun Filisti yo rayi sò li. 15Se konsa yo konble tout pi domestik Abraram yo te fouye sou tan Abraram, papa Izarak. Yo plen yo tè. 16Lèfini, Abimelèk di Izarak: — Pati, al fè wout ou! Ou pi grannèg pase nou. 17Se konsa Izarak pati kite kote l te ye a, l'ale nan Fon Gera a. Se la li moute kay li pou l rete. 18Li fè refouye tout pi dlo yo te fouye sou tan Abraram, papa l. Se pi sa yo moun Filisti yo te bouche apre lanmò Abraram. Izarak ba yo menm non papa l te ba yo a. 19Domestik Izarak yo te fouye ankò nan fon an. Yo te jwenn yon sous dlo k'ap ponpe. 20Men, gadò mouton peyi Gera yo leve yon sèl kont avèk gadò mouton Izarak yo. Yo t'ap di: — Dlo sa a, se pou nou li ye. Se konsa Izarak rele pi a Pi dezagreman paske yo te chache l dezagreman pou dlo a. 21Domestik Izarak yo fouye yon lòt pi ki te lakòz yo chache yo kont ankò. Se konsa Izarak rele pi a Pi ki fè lènmi. 22Lè l wè sa, li wete kò l kote l te ye a, li fouye yon lòt pi pou sa pat fè kont. Se poutèt sa li rele pi a Pi ki pa nan kont. Li di: — Kounyeya Senyè a ban nou kont espas nan peyi a pou nou pa nan kont. Se atò zafè nou pral mache nan peyi a. 23Izarak pati, li moute Bècheba. 24Menm jou sa a, nan mitan lannwit, Senyè a parèt nan yon vizyon, li di Izarak konsa: — Mwen se Bondye Abraram, papa ou. Ou pa bezwen pè anyen, paske mwen la avèk ou. M'ap beni ou, m'ap ba ou anpil pitit pitit, poutèt Abraram, sèvitè m lan. 25Izarak bati yon lotèl la, li fè sèvis pou Senyè a. Li moute kay li la. Domestik li yo fouye yon lòt pi. 26Abimelèk sòti Gera, li vin wè Izarak. Li te gen avè l Akouzat, yon bon zanmi l, ak Pikòl, kòmandan lame li a. 27Izarak mande yo: — Poukisa nou vin wè m kounyeya? Jan nou te rayi m sa a jouk nou te rive mete m deyò nan peyi nou an! 28Yo reponn li: — Kounyeya nou konnen Senyè a avèk ou. Se poutet sa nou di n'ap fè yon kontra avè ou, n'ap sèmante yonn bay lòt. 29W'ap sèmante ou p'ap janm fè nou anyen, menm jan nou pat janm fè ou anyen. W'ap sèmante nou te toujou aji byen avè ou. Nou kite ou ale san bri san kont. Kounyeya, ou gen benediksyon Bondye sou ou. 30Izarak fè gwo fèt pou yo. Yo manje, yo bwè. 31Nan granmaten, yo leve, yo sèmante yonn bay lòt. Apre sa, moun Filisti yo di Izarak orevwa. Yo separe tankou de bon zanmi, epi y'al fè wout yo. 32Menm jou sa a, moun k'ap travay ak Izarak yo vin ba li nouvèl pi yo t'ap fouye a. Yo di: — Nou jwenn dlo wi! 33Izarak rele pi a Chiba, ki vle di Pisèman. Se pou sa yo rele vil la vil Sèman (Bèchiba). 34Ezayi te gen karantan lè l marye ak Jidit, pitit fi Beri, yon moun Et. Li te gen yon lòt madanm tou yo te rele Basmat, pitit fi Elon, yon moun Et tou. 35Medam sa yo te rann Izarak ak Rebeka lavi minab.


text: 1Lè sa a, moun te konmanse ap fè anpil anpil pitit sou latè. Yo te vin gen anpil pitit fi. 2Pitit gason Bondye yo te wè jan pitit fi lèzòm yo te bèl. Se konsa, nan fi yo te renmen yo, yo pran ladan yo pou madanm yo. 3Lè Seyè a wè sa, li di: Mwen p’ap kite lèzòm viv pou tout tan, paske se moun ase yo ye. Se sanventan (120 an) sèlman pou yo viv. 4Lè sa a, epi pandan lontan apre sa, te vin gen sou latè yon ras moun wo anpil: se te pitit pitit fi lèzòm yo te fè pou pitit gason bondye yo. Se yo ki te vanyan gason nan tan lontan yo, kifè tout moun t’ap nonmen non yo. 5Seyè a wè jan lèzòm te mechan toupatou sou latè, ki jan tout lajounen se move lide ase ki te nan tèt yo. 6Li vin règrèt li te fè moun sou latè. Kè l’ vin sere ak lapenn. 7Seyè a di: Mwen pral disparèt tout moun mwen te kreye yo, san kite yonn. Epi m’ap detwi ansanm ak yo tout tou bèt kat pat, tout bèt ki trennen sou vant ak tout zwazo k’ap vole nan syèl, paske mwen règrèt anpil dèske mwen te fè yo. 8Men, Noe te fè Bondye plezi. 9Men pitit pitit Noe yo. Nan tout moun ki t’ap viv lè sa a, Noe te sèl moun ki t’ap mache dwat devan Bondye, ki pa t’ nan anyen ki mal. Li t’ap mache byen ak Bondye. 10Li te gen twa pitit gason: Sèm, Kam ak Jafè. 11Men, tout lòt moun yo te fin pouri devan Bondye. Toupatou sou latè se te mechanste sou mechanste. 12Bondye gade latè, li wè l’ te fin pouri, paske tout moun sou latè te fin pèvèti. 13Lè sa a, Bondye di Noe konsa: Mwen deside pou m’ fini ak tout moun, paske se yo ki lakòz toupatou sou latè se mechanste ase. Wi, mwen pral detwi yo nèt ansanm ak tout sa ki sou latè. 14Fè yon gwo batiman pou ou ak bwa pichpen. W’a fè anpil ti chanm ladan l’. W’a badijonnen l’ byen badijonnen anndan kou deyò avèk goudwon. 15Men ki jan pou ou fè l’: Batiman an va gen katsansenkant (450) pye longè, swasannkenz pye lajè, ak karannsenk pye wotè. 16W’a mete yon twati sou batiman an. W’a kite yon espas dizwit pous ant twati a ak rebò a. W’a louvri yon sèl pòt sou kote batiman an. W’a mete yon etaj anba, yon etaj nan mitan, yon etaj anwo. 17Mwen pral voye yon gwo inondasyon dlo sou latè pou detwi tout sa k’ap viv anba syèl la. tout sa ki sou latè pral peri. 18Men, m’ap fè yon kontra avè ou. W’a antre nan batiman an, ou menm, pitit gason ou yo, madanm ou ansanm ak madanm pitit ou yo. 19W’a pran avèk ou tout yon pè nan tout kalite bèt, yon mal ak yon fenmèl. Wa fè yo antre nan batiman an ansanm ak ou pou yo pa mouri. 20Konsa, nan tout kalite zwazo, nan tout kalite bèt domestik, nan tout kalite bèt ki trennen sou vant yo, gen yon pè nan chak kalite ki va vin jwenn ou pou yo pa mouri. 21Ou menm bò pa ou, ranmase tout kalite manje, mezi ou kapab. Fè yon bèl pwovizyon mete la pou ou ka jwenn manje pou ou manje ansanm ak tout bèt yo tou. 22Se konsa Noe fè tout sa Bondye te ba li lòd fè a. Wi, se sa menm li te fè.


text: 1Seyè a pale ak mwen ankò, li di m’ konsa: -Ale non, Oze! Al renmen yon fanm k’ap fè adiltè sou mari l’ ak yon lòt gason. Se pou ou renmen l’ menm jan mwen menm, Seyè a, mwen renmen pèp Izrayèl la, atout l’ap vire do ban mwen al jwenn lòt bondye, atout li renmen ofri gato rezen ba yo. 2Se konsa, m’ al achte yon fanm k’ap fè adiltè, mwen peye kenz pyès ajan ak sèt barik lòj pou li. 3Mwen di l’. -Ou pral rete avè m’ atò, machè! Ou pral sispann lage kò ou nan dezòd. Ou pa pral kouche ak ankenn gason. Mwen menm tou, mwen p’ap nan kouche avè ou. 4Konsa tou, moun Izrayèl yo pral rete pase kèk tan san wa, san chèf, san fè ofrann bèt, san wòch lotèl, san plastwon pou prèt yo. 5Apre sa, moun Izrayèl yo va tounen sou sa yo te fè a. Seyè a, Bondye yo a, va fè yo chache l’, y’a tounen vin jwenn David, wa yo a. Y’a gen krentif pou Seyè a. Apre sa, y’a toujou resevwa favè l’.


text: 1Joas te gen sètan lè li moute wa. Li pase karantan lavil Jerizalèm ap gouvènen peyi a. Manman l’ te yon moun lavil Bècheba ki te rele Zibya. 2Joas te fè sa ki dwat devan Seyè a toutotan Jeojada, prèt la, pa t’ ankò mouri. 3Jeojada te marye wa a ak de madanm ki ba li pitit gason ak pitit fi. 4Kèk tan apre sa, Joas pran desizyon pou l’ repare Tanp Seyè a. 5Li reyini prèt yo ak moun Levi yo, li di yo: -Ale nan tout lavil peyi Jida yo. Ranmase lajan nan men tout pèp la pou repare Tanp lan chak lanne. Souke kò nou, pa mize. Men moun Levi yo pa t’ prese. 6Lè sa a, wa a fè rele Jeojada, granprèt la, li di l’ konsa: -Poukisa ou pa rele dèyè moun Levi yo pou yo ranmase nan men moun peyi Jida yo ak moun lavil Jerizalèm yo lajan Moyiz, sèvitè Seyè a, ansanm ak tout pèp Izrayèl la te dakò pou yo egzije pèp la bay pou Tanp Randevou a? 7Atali ki te yon fanm vèmen ansanm ak moun pa l’ yo te antre fè dega nan Tanp Seyè a. Yo te pran bagay yo te mete apa pou Bondye nan Tanp lan pou fè sèvis pou Baal li yo. 8Lè sa a wa a bay lòd pou yo fè yon gwo bwat pou yo mete bò pòtay Tanp lan, sou deyò. 9Apre sa, li voye fè konnen nan tout lavil Jerizalèm ak nan peyi Jida pou tout moun pote bay Seyè a lajan Moyiz, sèvitè Bondye a, te mande pèp Izrayèl la bay lè yo te nan dezè a. 10Sa te fè tout chèf yo ak tout pèp la kontan. Yo pote lajan taks la, yo mete l’ nan bwat la jouk li rive plen. 11Chak jou, moun Levi yo te pote bwat la bay chèf wa a te mete reskonsab pou sa. Lè yo wè bwat la plen, sekretè wa a ak komisè granprèt la te delege pou sa a wete lajan an. Apre sa, yo mete bwat vid la nan plas li ankò. Yo te fè sa chak jou. Konsa yo te ranmase anpil lajan. 12Wa a ak Jeojada renmèt lajan an bay moun ki te reskonsab repare Tanp Seyè a. Moun sa yo menm te anplwaye mason ak chapant sou kontra pou repare Tanp Seyè a. Yo te anplwaye bòs ki gen ladrès pou travay fè ak kwiv pou repare Tanp lan tou. 13Tout moun ki te reskonsab travay la mete men. Yo repare Tanp lan, yo mete l’ jan l’ te ye anvan an, yo fè l’ byen solid. 14Lè yo fini ak travay reparasyon an, yo pote rès lò ak rès ajan an renmèt wa a ak Jeojada ki sèvi avèk yo pou fè bagay pou Tanp Seyè a, tankou bòl ak veso yo bezwen lè y’ap fè sèvis, lè y’ap boule bèt yo touye pou Bondye ak tout kalite veso an lò ak an ajan. Pandan tout tan Jeojada te la a, yo pa te sispann boule bèt nèt nan dife nan Tanp Seyè a jan pou yo fè l’ la. 15Men, Jeojada te fin vye granmoun. Li te gen santrantan lè li mouri. 16Yo antere l’ nan tonm wa yo nan lavil David la, paske li te fè anpil pou pèp Izrayèl la, pou Bondye ak pou Tanp li a. 17Mouri Jeojada mouri, chèf peyi Jida yo vin jwenn wa a, yo bese tèt jouk atè devan li. Wa a koute konsèy yo. 18Se konsa pèp la sispann sèvi Bondye zansèt yo nan Tanp Seyè a, yo tanmen fè sèvis pou estati Achera yo ak pou lòt zidòl. Poutèt peche sa a, Seyè a fache anpil sou peyi Jida ak sou lavil Jerizalèm. 19Seyè a voye pwofèt pou fè pèp la tounen vin jwenn li, men pèp la derefize koute sa pwofèt yo t’ap di yo. 20Lè sa a, lespri Bondye desann sou Zakari, pitit gason Jeojada, prèt la. li al kanpe yon kote pou tout pèp la wè l’, li di yo konsa: -Seyè a, Bondye a mande poukisa nou pa vle swiv kòmandman li yo kifè n’ap rale malè sou nou konsa? Nou vire do ba li, l’ap vire do ban nou tou! 21Men pèp la fè konplo sou do Zakari. Wa a bay lòd pou yo touye l’ ak kout wòch nan gran lakou Tanp Seyè a. 22Joas te bliye tout byen Jeojada, papa Zakari, te fè pou li, li fè touye Zakari. Anvan Zakari rann dènye souf li, li di byen fò: -Se pou Seyè a wè sa ou fè la a, se pou l’ pini ou pou sa! 23Menm lanne sa a, lè sezon prentan rive, lame peyi Siri a atake wa Joas, yo anvayi peyi Jida ak lavil Jerizalèm. Yo touye tout chèf yo, yo piye peyi a, yo voye tou sa yo te pran bay wa lavil Damas la. 24Lame peyi Siri a pa t’ anpil, men Seyè a te kite l’ kraze yon lame ki te plis pase yo lontan paske pèp Jida a te vire do bay Seyè a, Bondye zansèt yo a. Se konsa Joas t’ap soufri nan men moun Siri yo pou sa l’ te fè a. 25Lè moun Siri yo wete kò yo, yo kite wa a malad grav. De nan chèf ki t’ap sèvi avè l’ yo fè konplo sou do l’ pou yo tire revanj lanmò pitit Jeojada, prèt la. Yo touye wa a sou kabann li. Yo antere l’ nan lavil David la, men yo pa mete l’ nan tonm wa yo. 26Men non chèf ki te fè konplo a: se te Zabad, pitit gason Chimeya, yon fanm peyi Amon ak Jeozabad, pitit Chimrit, yon fanm peyi Moab. 27Nan esplikasyon yo bay sou liv wa yo, n’a jwenn istwa pitit gason Joas yo, mesaj pwofèt yo te bay sou li, epi yo rakonte ki jan li te rebati Tanp Bondye a. Se Amasya, pitit Joas la, ki moute wa nan plas li.


text: 1Lè fèt la fini, tout moun pèp Izrayèl ki te la yo ale nan tout lavil pèyi Jida yo. Yo kraze moniman wòch yo, yo jete estati zidòl Achera yo, yo demoli dènye tanp ak lotèl kote yo fè sèvis pou zidòl yo. Yo mache fè sa nan tout peyi Jida a, nan peyi moun Benjamen, moun Efrayim ak moun Manase yo. Lèfini, tout moun pèp Izrayèl yo tounen lakay yo nan peyi pa yo. 2Apre sa, Ezekyas separe prèt yo ak moun Levi yo an gwoup ankò. Li bay chak gwoup lè pou yo pran sèvis yonn apre lòt. Nan chak gwoup, chak moun te gen travay pa yo pou fè lè y’ap boule bèt nèt pou Seyè a, lè y’ap fè ofrann pou mande Bondye padon, lè y’ap di Bondye mèsi, lè y’ap fè lwanj li, lè y’ap sèvi l’ nan papòt Tanp Seyè a. 3Apre sa, li pran nan bèt ki pou li yo li bay pou yo boule nèt pou Seyè a chak maten, chak aswè, pou ofrann jou repo yo, pou fèt lalin nouvèl ak pou lòt gwo jou fèt yo, jan sa ekri nan Lalwa Seyè a. 4Lèfini, li mande moun ki rete lavil Jerizalèm yo pou yo fè ofrann pou prèt ak moun Levi yo, pou mesye sa yo ka bay tout tan yo nan fè travay yo, jan Lalwa Seyè a mande l’ la. 5Lè nouvèl la gaye, moun pèp Izrayèl yo pote premye sa yo rekolte nan ble, nan diven, nan lwil oliv, nan siwo myèl ak nan tout lòt danre jaden yo an kantite. Lèfini, yo pote yon dizyèm sou tou sa yo te genyen. 6Tout moun peyi Izrayèl ak moun peyi Jida ki t’ap viv nan lòt lavil peyi Jida yo te bay yon bèt pou chak dis bèf osinon kabrit ak mouton yo te genyen. Yo pote yon dizyèm nan tout bagay yo te mete apa pou Bondye, sèl Mèt yo a. Yo pote yo fè pil sou pil. 7Yo konmanse pote kado yo depi nan twazyèm mwa a rive sou setyèm mwa a. 8Lè wa Ezekyas ak chèf li yo wè kantite bagay moun yo te bay, yo di Bondye mèsi, yo fè lwanj pou pèp Izrayèl la, pèp Bondye a. 9Lè sa a, Ezekyas pale ak prèt yo ansanm ak moun Levi yo sou koze ofrann yo. 10Azarya, granprèt la, moun fanmi Zadòk yo, di l’ konsa: -Depi lè pèp la konmanse ap pote ofrann nan Tanp lan, gen kont manje pou moun manje. Lèfini, rete yon bon kantite, paske Seyè a beni pèp li a. Sa ki rete la a, se sa ki te anplis la. 11Ezekyas bay lòd pou yo pare kèk pyès nan Tanp lan pou sèvi depo. Lè depo yo fin pare, 12li fè mete tout sa yo te pran sou rekòt yo, tout ladim yo ak tout bagay yo te mete apa pou Bondye yo ladan yo. Yo mete Konanya, yon moun Levi, chèf reskonsab ak Chimèyi, frè li, pou adjwen. 13Yo chwazi dis moun pou travay sou lòd Konanya ak Chimèyi, frè li a, dapre lòd wa a ak Azarya, prèt reskonsab Tanp lan, te bay. Se te Jeiyèl, Azaryawou, Nakat, Asayèl, Jerimòt, Jozaba, Eliyèl, Jismakya, Makat ak Benaja. 14Kore, pitit Jimna a, yon moun Levi ki te chèf gad nan Pòtay sou solèy leve Tanp lan, te reskonsab resevwa kado moun yo te ofri pou Seyè a paske yo te vle. Se li tou ki pou te separe ofrann yo te fè pou Seyè a ak pòsyon yo te mete apa nèt pou Seyè a. 15Nan lòt lavil kote prèt yo rete a, men moun ki te toujou la pou ede Kore: Se te Edèn, Menjamin, Jechwa, Chemaja, Amarya ak Chekanya. Se yo menm ki pou te separe manje a bay moun Levi parèy yo, gran kou piti, dapre travay yo gen pou fè. 16Non sèlman yo te bay tout moun Levi ki te gen non yo pote nan rejis fanmi yo, depi sa ki gen twazan laj pou pi piti, pòsyon manje pa yo, men yo te bay chak gwoup moun Levi ki te travay nan Tanp Seyè a chak jou, dapre jou travay yo ak dapre travay yo gen pou fè. 17Prèt yo te enskri dapre fanmi yo. Men moun Levi yo, depi sa ki gen ventan pou pi piti, te enskri dapre travay pou yo fè ak jou pou yo travay. 18Yo tout te enskri ansanm ak pitit gason yo, pitit fi yo, madanm yo ak tout moun ki sou kont yo, pou yo te ka bay tout tan yo pou travay nan Tanp Bondye a. 19Yo te chwazi moun tou pou mete reskonsab separe manje bay tout prèt yo, moun fanmi Arawon yo, ak moun Levi ki te enskri nan rejis yo epi ki t’ap viv andeyò nan vwazinaj lavil prèt yo. 20Se konsa Ezekyas te fè nan tout peyi Jida a. Li te fè sa ki byen, sa ki dwat ak tout kè li devan Seyè a, Bondye li a. 21Nan tou sa li te fè pou sèvis Tanp Bondye a, pou lalwa ak pou kòmandman Bondye yo, li te chache fè volonte Bondye ak tout kè li. Se poutèt sa tout bagay te mache byen pou li.


text: 1Nan tan lontan, Bondye te mete pawòl nan bouch pwofèt yo nan divès okazyon ak divès jan pou l’ te ka pale ak zansèt nou yo. 2Men, nan dènye jou sa yo, se pitit li a menm Bondye te voye pale ak nou nan non li. Se ak Pitit sa a Bondye te kreye tout bagay. Se li menm tou Bondye chwazi pou eritye tout bagay lè sa va fini nèt. 3Pitit sa a reflete limyè bèl pouvwa Bondye a, se bon pòtre Bondye li ye. Se li menm k’ap soutni tout bagay ak pouvwa pawòl li. Lè li fin delivre moun anba peche yo, li moute chita anwo nan syèl la, sou bò dwat Bondye, Gran Wa a. 4Pitit la sitèlman gen plis pouvwa pase zanj yo, Bondye ba l’ yon non ki pi konsekan pase pa yo a. 5Kilès nan zanj yo Bondye te janm di: Ou se pitit mwen. Depi jòdi a se mwen ki papa ou? Li pa janm di okenn nan zanj li yo: M’a yon papa pou li. La yon pitit pou mwen. 6Men, lè Bondye t’ap voye premye Pitit li a sou latè, li te di: Se pou tout zanj Bondye yo adore li. 7Lè l’ t’ap pale sou zanj li yo, li te di: Bondye fè zanj li yo tounen van. Li fè sèvitè l’ yo tounen flanm dife. 8Men, lè l’ap pale sou Pitit li a, li di: O Bondye, gouvènman ou lan la pou tout tan. W’ap gouvènen san patipri tankou yon wa nan peyi ou la. 9Ou te renmen tou sa ki byen. Ou te rayi tou sa ki mal. Se poutèt sa, Bondye ki Bondye ou la chwazi ou. Li fè kè ou kontan nèt ale, li fè pou ou bagay li pa fè pou lòt zanmi ou yo. 10Yon lòt fwa, li di ankò: Se ou menm, Mèt la, Bondye ki te kreye latè nan konmansman. Se avèk men ou ou te fè syèl la. 11Yo gen pou yo disparèt, men ou menm w’ap toujou la. Yo gen pou yo fini tankou rad. 12W’ap vlope yo tankou yon chemiz mete la. W’ap chanje yo tankou rad. Men ou menm, ou p’ap janm chanje, ou p’ap janm mouri. 13Bondye pa janm di okenn nan zanj li yo: Chita la sou bò dwat mwen, jouk tan mwen fè lènmi ou yo tounen yon ti ban pou lonje pye ou. 14Kisa zanj Bondye yo ye menm? Yo tout se yonn bann lespri k’ap sèvi Bondye. Se Bondye menm ki voye yo pou ede moun ki la pou jwenn delivrans yo.


text: 1Kèk tan apre sa, pandan rekòt ble a, Samson al rann madanm li vizit. Li te pote yon jenn ti kabrit pou li. Li di bòpè li: -Mwen pral antre nan chanm madanm mwen! Men, bòpè a pa t’ kite l’ antre. 2Li di Samson konsa: -Mwen te kwè ou te rayi l’! Se konsa, mwen pran l’ bay pi bon zanmi ou lan. Men, ti sè l’ la pi bèl pase l’. Ou te mèt pran ti sè a nan plas gran sè a. 3Samson di yo: -Fwa sa a, si m’ fè moun Filisti yo kichòy, piga pesonn vin di m’ anyen. 4L’ ale, li pran twasan (300) chen mawon. Li mare yo nan ke de pa de, ak yon bwa chandèl nan mitan ke yo. 5Apre sa, li mete dife nan bwa chandèl yo, epi li lage chen mawon yo nan jaden ble moun Filisti yo. Dife boule dènye ble moun yo, non sèlman ble ki kase deja yo, men tou ble ki te sou pye toujou. Dife a boule ata jaden rezen yo ak jaden oliv yo. 6Lè sa a, moun Filisti yo mande: -Ki moun ki fè sa? Yo di yo: -Se Samson, bofi nonm lavil Timna a, ki fè l’, paske bòpè l’ te pran madan Samson, li bay yon bon zanmi Samson. Se konsa moun Filisti yo ale yo boule madanm lan ansanm ak papa l’ nan kay la. 7Samson di yo: -Anhan! Se konsa nou fè sa? Bon. Mwen p’ap sispann toutotan mwen pa fin fè nou peye sa nou fè m’ la a. 8Se konsa, li atake yo avèk raj, li touye anpil ladan yo. Apre sa, l’ ale rete nan yon twou wòch bò lavil Etam. 9Moun Filisti yo al moute kan yo nan peyi Jida, epi yo atake lavil Leki. 10Moun peyi Jida yo mande yo: -Poukisa nou vin atake nou? Yo reponn: -Nou vin isit la pou n’ mare Samson, pou n’ fè l’ pase menm sa li te fè nou pase a. 11Lè sa a, twamil (3000) gason peyi Jida desann bò twou wòch Etam lan, epi yo di Samson: -Gen lè ou pa konnen se moun Filisti yo ki chèf nan peyi nou an? Poukisa ou fè nou sa? Li reponn yo: -Mwen fè yo menm sa yo te fè m’ lan. 12Yo di l’: -Nou vin isit la pou nou mare ou, pou nou ka mennen ou bay moun Filisti yo. Samson di yo: -Fè m’ sèman nou p’ap touye m’, nou menm! 13Yo di l’: -O non! N’ap annik mare ou, epi n’ap mennen ou bay moun Filisti yo. Nou p’ap touye ou! Yo pran de kòd tou nèf, yo mare l’ byen mare epi yo tounen avè l’ soti nan twou wòch la. 14Lè yo rive lavil Leki, moun Filisti yo kouri vin kontre avè l’, yo t’ap rele sitèlman yo te kontan yo te pran li. Lespri Seyè a desann sou Samson. Epi li kase kòd ki te mare de bra l’ yo. Moso kòd yo tonbe atè, ou ta di fil ki boule nan dife. 15Li jwenn zo machwè yon bourik ki te fenk mouri, li lonje men l’, li pran l’, li touye mil (1000) moun avè l’. 16Lèfini, li pran chante, li di: -Avèk yon zo machwè bourik mwen touye mil moun. Avèk yon zo machwè bourik mwen bat yo byen bat. 17Lè li fin di sa, li voye zo machwè bourik la jete. Li rele kote l’ te ye a: Mòn zo machwè. 18Apre sa, Samson vin anvi bwè dlo. Li rele Seyè a, li di: -Ou fin fè m’ genyen bèl batay sa a. Koulye a, w’ap kite m’ mouri swaf dlo pou bann moun ki p’ap sèvi ou yo mete men sou mwen! 19Lè sa a, Bondye louvri yon twou nan tè a bò lavil Leki a, epi dlo pete soti ladan l’. Samson bwè dlo, li santi l’ refè. Se poutèt sa yo rele sous sa a Sous Akore. Sous sa a la bò lavil Leki jouk jòdi a. 20Samson gouvènen pèp Izrayèl la pandan ventan sou rèy moun Filisti yo.


text: 1Ala lalis bann anset Zezi Kris, desandan David ek Abraam. 2Abraam ti papa Izaak. Izaak ti papa Zakob. Zakob ti papa Zida ek so bann frer. 3Zida ti papa Perez ek Zera, zot mama ti apel Tamar. Perez ti papa Esron. Esron ti papa Ram. 4Ram ti papa Aminadab. Aminadab ti papa Nason. Nason ti papa Salma. 5Salma ti papa Boaz, so mama ti apel Raab. Boaz ti papa Obed, so mama ti apel Rit. Obed ti papa Zese. 6Zese ti papa lerwa David. David ti papa Salomon. Mama Salomon ti marye avek Iri. 7Salomon ti papa Roboam. Roboam ti papa Abia. Abia ti papa Asa. 8Asa ti papa Zozafat. Zozafat ti papa Zoram. Zoram ti papa Ozias. 9Ozias ti papa Yotam. Yotam ti papa Akaz. Akaz ti papa Ezekias. 10Ezekias ti papa Manase. Manase ti papa Amon. Amon ti papa Zozias. 11Zozias ti papa Yekonia ek so bann frer. Sa lepok la, bann Izraelit ti exile dan Babilonn. 12Apre sa letan lexil, Yekonia ti papa Salatiel. Salatiel ti papa Zorobabel. 13Zorobabel ti papa Abioud. Abioud ti papa Eliakim. Eliakim ti papa Azor. 14Azor ti papa Sadok. Sadok ti papa Akim. Akim ti papa Elioud. 15Elioud ti papa Eleazer. Eleazer ti papa Matann. Matann ti papa Zakob. 16Zakob ti papa Zozef. Zozef ti marye avek Marie, e Marie finn donn nesans Zezi ki nou apel Lemesi. 17Antou ti ena katorz zenerasion depi Abraam ziska David, Katorz depi David ziska lepok lexil dan Babilonn e katorz depi lexil ziska Lekris. 18Ala kouma Zezi Kris ti ne. So mama Marie ti fianse avek Zozef. Avan ki zot ti koumans viv ansam Marie finn trouv li ansint par laksion Lespri Sin. 19So fianse, Zozef ti enn zom drwat. Li pa ti anvi fer Marie perdi loner devan dimoun, alor li desid divorse san ki personn kone. 20Letan Zozef pe kalkil tousala, anz Lesegner paret devan li dan enn rev. Anz la dir li, “Zozef, garson David, pa per pou pran Marie kouma to fam. Zanfan ki dan so vant li sorti depi Lespri Sin. 21Li pou donn nesans enn garson e to pou apel li Zezi. Avredir limem pou sov so lepep ki dan pese.” 22Tousala ti arive pouki parol ki nou Segner finn dir par so profet realize: 23“Enn zennfi pou ansint, li pou donn nesans enn garson. Li pou apel Emaniel,” ki vedir, ‘Bondie avek nou.’ 24Ler Zozef leve, li fer saki anz la finn komann li. Li pran so fam kot li, 25me li pa ti gagn okenn relasion avek li ziska nesans so garson. E li apel li Zezi.


text: 1Apre sa, Jezi pale ak foul moun yo ansanm ak disip li yo, li di yo: 2Dirèktè lalwa yo ak farizyen yo la pou esplike Lalwa Moyiz la. 3Se pou nou koute yo, se pou nou fè tou sa yo di nou fè. Men, pa fè tankou yo. Paske yo menm, yo pa fè sa yo di nou fè. 4Yo mare gwo chay lou yo mete sou zepòl lòt moun. Men, yo menm yo p’ap leve yon ti pwent dwèt pou ede moun yo pote chay la. 5Tou sa yo fè, se pou moun kapab wè yo. Gade gwosè meday ki make ak pawòl Liv la yo mare sou fwon yo ak nan bra yo! Gade longè ganiti ki nan woulèt rad long yo! 6Yo renmen pi bon plas nan reseptyon. Yo renmen chita kote pou tout moun wè yo nan sinagòg. 7Yo renmen pou moun di yo bonjou jouk atè lè yo sou plas piblik, pou moun rele yo: Mèt, Mèt. 8Men, nou menm, pa fè moun rele nou Mèt, paske se yon sèl mèt nou genyen. Apa sa, nou tout se frè. 9Pa rele pesonn sou latè papa, paske nou gen yon sèl papa: sa ki nan syèl la. 10Pa kite yo rele nou chèf, paske nou gen yon sèl chèf, se Kris la. 11Moun ki pi grannèg nan mitan nou an, se moun k’ap sèvi nou an. 12Moun ki vle leve tèt li, y’a desann li. Moun ki desann tèt li, y’a leve li. 13Malè pou nou, nou menm dirèktè lalwa ak farizyen, bann ipokrit! Nou fèmen pòt ki mennen nan Peyi Wa ki nan syèl la pou pesonn pa antre. Nou menm, nou pa antre ladan li. Lèfini, moun ki ta vle antre, nou enpoze yo antre. 14Malè pou nou, nou menm dirèktè lalwa ak farizyen, bann ipokrit! N’ap piye pòv vèv yo nèt ale, an menm tan n’ap plede fè lapriyè byen long pou parèt pi bon. Se poutèt sa, kondannasyon nou pral pi rèd toujou. 15Malè pou nou, nou menm dirèktè lalwa ak farizyen, bann ipokrit! N’ap vwayaje toupatou sou lanmè ak sou latè pou nou ka konvèti yon moun lòt nasyon nan relijyon nou an. Lè nou resi jwenn yonn, nou fè l’ tounen yon pitit Satan de fwa pi mechan pase nou. 16Malè pou nou, avèg k’ap kondi moun! Nou di konsa: Yon moun te mèt sèmante sou tanp lan, li pa bezwen kenbe pawòl li pou sa. Men, si l’ sèmante sou lò ki nan tanp la, se pou l’ kenbe pawòl li. 17Bann egare, bann moun je pete! Kisa ki pi konsekan: lò a osinon tanp lan kote yo fè lò a sèvi pou Bondye? 18Nou di ankò: O wi, si yon moun sèmante sou lòtèl la, se pa anyen sa. Li pa bezwen kenbe pawòl li. Men, si l’ sèmante sou ofrann ki sou lòtèl la, se pou l’ kenbe pawòl li. 19Bann je pete! Kisa ki pi konsekan: ofrann lan osinon lòtèl la kote yo mete ofrann lan apa pou Bondye? 20Se sa ki fè, moun ki sèmante sou lòtèl la, li sèmante sou lòtèl la ansanm ak tou sa ki sou li. 21Moun ki sèmante sou tanp lan, li sèmante sou tanp lan ansanm ak sou Bondye ki rete nan tanp lan. 22Moun ki sèmante sou syèl la, li sèmante sou fotèy kote Bondye chita a ansanm ak sou Bondye li menm ki chita sou fotèy la. 23Malè pou nou, nou menm dirèktè lalwa ak farizyen, bann ipokrit! Nou bay Bondye ladim nan rekòt pye mant, pye ani etwale ak pye pèsi, men, nou neglije bagay ki pi konsekan nan lalwa a: n’ap fè lenjistis, nou pa gen kè sansib, nou pa kenbe pawòl nou. Men sa pou n’ te fè san nou pa neglije lòt bagay yo. 24Nou menm k’ap kondi pèp la, nou se yon bann avèg pou tèt pa nou. Nou pase lèt la nan paswa pou nou wete ti mouch ki tonbe ladan li. Men, nou vale yon chwal! 25Malè pou nou, nou menm dirèktè lalwa ak farizyen, bann ipokrit! Nou netwaye tout deyò gode a ak deyò plat la byen netwaye. Men, anndan yo plen ak bagay nou pran nan vòlò, nan fè visye. 26Farizyen avèg! Pwòpte anndan gode a ak anndan plat la anvan. Se lè sa a deyò yo va pwòp tou. 27Malè pou nou, nou menm dirèktè lalwa ak farizyen, bann ipokrit! Nou sanble tonm yo blanchi nan simityè. Deyò yo parèt byen bèl, anndan yo plen ak zosman mò ak tout kalite vye bagay pouri. 28Konsa tou, sou deyò nan je moun, nou sanble moun k’ap mache dwat devan Bondye. Men anndan kè nou, nou plen ipokrizi ak mechanste. 29Malè pou nou, nou menm dirèktè lalwa ak farizyen, bann ipokrit! Gade, n’ap bati bèl tonm pou pwofèt yo, nou mete flè sou kavo moun ki te mache dwat devan Bondye yo. 30Epi n’ap di: Si nou te viv nan tan zansèt nou yo, nou pa ta dakò ak yo lè yo t’ap touye pwofèt yo. 31Lè nou di sa, nou admèt nou menm tou se pitit pitit moun ki te ansasinen pwofèt yo nou ye. 32Konsa, nou mèt fin fè sa zansèt nou yo te kòmanse fè a. 33Bann rize, bann vèmen! Kouman n’a fè chape anba chatiman lanfè a? 34Se poutèt sa, men sa ki genyen: mwen pral voye pwofèt, moun ki gen bon konprann ak dirèktè lalwa ban nou. Nou pral touye kèk, gen ladan yo n’ap kloure sou kwa, gen ladan yo n’ap bat ak fwèt nan sinagòg nou yo, n’ap pousib yo soti yon lavil al nan yon lòt. 35Konsa, n’ap reskonsab san tout inonsan ki koule sou latè, depi san Abèl, nonm ki te fè sa ki byen devan Bondye a, jouk san Zakari, pitit Barachi, moun nou te ansasinen ant lòtèl la ak kote ki rezève apa pou Bondye nan tanp lan. 36Sa m’ap di nou la a, se vre wi: Chatiman gen pou tonbe sou moun k’ap viv koulye a pou tout krim sa yo. 37Jerizalèm, Jerizalèm, ou menm ki touye pwofèt yo, ou menm k’ap touye moun Bondye voye ba ou yo ak kout wòch, depi lontan mwen te vle sanble moun ou yo tankou manman poul k’ap sanble pitit li anba zèl li, men ou pa t’ vle! 38Enben, tout kay ou yo pral rete san yon moun ladan yo. 39Paske, m’ap di ou sa: Depi jòdi a, nou p’ap wè m’ ankò jouk lè a va rive pou nou di: Benediksyon pou Moun ki vini nan non Mèt la.


text:
The Beacon pral bay nouvo lojman abòdab nan Overtown Distrik 3
Jou 31 mas 2011, Vis Prezidan Audrey M. Edmonson, Komisyonè Distrik 3, rejwenn ekip anplwaye BJ & K Construction pou selebre finisman travo konstriksyon The Beacon, yon pwojè lojman abòdab adapte pou fanmi yo ki dwe fini an ete 2011 pa Carlisle Development nan Overtown. Apeprè 34 pousan nan mendèv pwojè a se rezidan Distrik 3. Anba twati tounèf sa a byento pral gen 90 apatman de- ak twa-chanm akouche ak yon sant kominotè milti-fonksyonèl. Rezidan yo nan The Beacon pral tou kapab pwofite de posibilite pou yo vin pwopriyetè kay, pran kou fòmasyon pwofesyonèl, seminè sou nitrisyon, yon laboratwa òdinatè ak lòt ankò.
The Beacon chita nan 1000 NW 1st Avenue nan Overtown.
Lejann Foto: Vis Prezidan Audrey M. Edmonson (nan mitan ak yon konplè ble) ak travayè konstriksyon yo pandan seremoni finisman travo The Beacon nan Overtown.
(Foto koutwazi de Carlisle Development)


text:
Word Display Range
Trend Language
"@BelNeges: Se pa ni gouvènman Ni dyaspora Ni yon mennaj/mari Ki pral chanje lavi w pou ou NOUVO ATIK... http://t.co/a9oBylH7nK"Jezi selman
Se pa ni gouvènman Ni dyaspora Ni yon mennaj/mari Ki pral chanje lavi w pou ou NOUVO ATIK... http://t.co/p6LOKaqe72
Mesye pase sa a nan bouch nou mw c vanessa age:23an nivo:terminal objektif:mw bzwen yn mennaj kipap twonpem 48068045 relem mesye svp.
Mesye pase sa a nan bouche nou mw c vanessa age:23an nivo:terminal objektif:mw bzwen yn mennaj kipap twonpem 48068045 relem mesye svp
Ou paka Fanm pou paka Sedwi Mennaj ou, Niw paka Gason pou pa konnen Le yon Fanm Renmen'w Ebyen ekri:on @kontakfanm voyel Nan 40404
Ou paka Fanm pou paka Sedwi Mennaj ou, Niw paka Gason pou pa konnen Le yon Fanm Renmen'w Ebyen ekri: Follow @bigsexe509 voyel Nan 40404
#Profil:Mw c daphcar mwen nan sc.inf mwen gen 23an mwen yon mennaj kikonn fe sex eki serye #48068045
Ou Vle Dure Nn" SEXE"Kon BelPOZ"Pu Bay Mennaj Ou PuFel Dous"Kote Pul Mandew Padon? Ak Anpil Metod?Siw Gn 18An.Voye: ON Bigsexe509 Nan 40404
Ou ta rmen knn fe lanmou nan tlf kijan pou satisfe mennaj ou ki pati nan kol ki pi dous san ezite ekri:on caresse509 voyl nan 40404kounya.
Ou ta rmen knn fe lanmou nan tlf kijan pou satisfe mennaj ou ki pati nan kol ki pi dous san ezite ekri:on caresse509 voyl nan 40404kounya
Outa renmen konn fe lanmou nan tlf kijan pou satisfe mennaj ou ki pati nan kol kipi dous san ezite ekri On Caresse509 voyel nan40404
Mw se Ricardo,mwen bezwen yon mennaj ki sensè,e ki real,e map rann li erez.#47284890..
Mw se Ricardo,mwen bezwen yon mennaj ki sensè,e ki real,e map rann li erez.#47284890.
Jodia se plezi nap mete. Medam voye Profil nou Gratis Nan 38420206. Mesye yo ak 5Gds stp. Fesa kounya. Nap bay zanmi mennaj
SijÉ: Siw gen yn mennaj, ou renmen anpil, li chwazi kite avew paske toujou gen kont nan relasyon. Kisa ou tap fÉ menm. 38420206 #PDG Sonson
RT @karespam: nan 2minit @ZoeChacha pwal bay 25sms love,25blag,25smsdamou, 10fason si mennaj ou ap twnpew,10pwofil gratis ekri:on Zoechacha nn40404.


text: 1Jòb pran lapawòl ankò, li di l’ konsa: 2-Ou gen tan konn konsole moun ki nan lafliksyon! Ou gen tan konn lonje men bay moun ki san fòs! 3Ala bon konsèy ou bay moun ki san konprann lan! Ou gen tan gen anpil konesans nan ou! 4Men, pou ki moun tout bèl diskou sa yo? Ki moun ki mete pawòl sa yo nan bouch ou? 5Bildad pran lapawòl ankò li di: -Nanm moun mouri k’ap viv nan fon lanmè a ap tranble anba tè a. 6Peyi kote mò yo ye a louvri aklè devan je Bondye. Pa gen anyen ki pou anpeche Bondye wè sa k’ap pase ladan l’. 7Se li menm ki louvri syèl ki sou bò nò a anlè, san anyen pou soutni l’. Li pandye tè a ankò san anyen pou kenbe l’. 8Se li menm ki plen nwaj yo dlo. Se li menm ki pa kite pèz dlo a pete nwaj yo. 9Se li menm ki kache lalin plenn lan dèyè yon nwaj. 10Se li menm ki trase yon wonn sou lanmè a, li separe limyè ak fènwa. 11Lè li bay poto ki soutni syèl la yon prigad, yo sezi, yo pran tranble sitèlman yo pè. 12Avèk fòs ponyèt li, li fè lanmè a vin dou devan li. Avèk ladrès li, li kraze Raab, gwo bèt lèd la. 13Avèk souf li, li fè syèl la vin klè. Avèk men li, li touye gwo koulèv ki t’ap kouri chape a. 14Sa se yon ti kal nan tou sa li fè. Se sa ase ki resi rive nan zòrèy nou! Men, ki moun ki ka konnen tou sa Bondye fè?